title: Russ Courtnall

text: Kaudella 1992–1993 Courtnall oli Minnesotan paras maalintekijä 36 maalilla. Samalla hän teki oman piste-ennätyksensä, 79 pistettä. Kesällä 1993 Minnesota muutti Texasiin ja siitä tuli Dallas Stars. kaudella 1993–1994 Courtnall paransi piste-ennätystään 80 pisteeseen. Samana vuonna hän pelasi ainoan kerran myös . Huhtikuussa 1995 Dallas myi Courtnallin Vancouver Canucksiin, josta se sai vaihdossa Dan Kesan, Greg Adamsin ja varausvuoron. Kaudella 1996–1997 Courtnall oli osan kaudesta sivussa, kun hän loukkasi 23. marraskuuta 1996 nivusensa. Hän palasi Vancouverin kokoonpanoon 12. tammikuuta 1997. Maaliskuussa 1997 Vancouver vaihtoi Courtnallin ja Esa Tikkasen New York Rangersin Sergei Nemtšinoviin ja Brian Noonaniin.


title: Russ Courtnall

text: Courtnall solmi vapaana agenttina yksivuotisen 850 000 dollarin sopimuksen Los Angeles Kingsin kanssa 7. marraskuuta 1997. Kaudella 1998–1999 Courtnall oli poissa pelaavasta kokoonpanosta kaksi kuukautta, kun hän mursi oikean nilkkansa 18. marraskuuta pelatussa pelissä. Courtnall pelasi tuhannen NHL-pelinsä 10. helmikuuta vuonna 1999. Courtnall lopetti uransa keväällä 1999. Hän ei pelannut koskaan alasarjoissa.


title: Russ Courtnall

text: Courtnallin vanhempi veli on jääkiekkoilija Geoff Courtnall. Heistä tuli 10. helmikuuta ensimmäiset tuhat NHL:n runkosarjaottelua pelanneet veljekset. Veljekset pelasivat yhtä aikaa 13 ottelua Vancouver Canucksissa keväällä 1995.


title: Russ Courtnall

text: Courtnall on naimisissa näyttelijä Paris Vaughanin kanssa, joka on jazz-laulaja Sarah Vaughanin tytär.


title: Virgin Radio

text: Virgin Radio on brittiläisen Virgin Groupin omistama tuotemerkki, jonka alla toimii useita radioasemia eri puolilla maailmaa. Nimen alla toimivat asemat ovat eri tahojen itsenäisesti omistamia. Asemat vastaavat pääsääntöisesti itse ohjelmistostaan, mutta ne esittävät myös yhteistä materiaalia. Useimmat Virgin Radion asemista esittävät joko rockmusiikkia, tai tuoreita hittikappaleita.


title: Virgin Radio

text: Virgin Radion asemia on Ranskassa, Kanadassa, Italiassa, Dubaissa, Intiassa, Thaimaassa ja Turkissa. Vuoteen 2008 saakka asemia oli myös Isossa-Britanniassa.


title: Oscar Browning

text: Oscar Browning (17. tammikuuta 1837 Lontoo – 6. lokakuuta 1923 Rooma) oli englantilainen kirjailija, historioitsija ja akateemikko.


title: Oscar Browning

text: Oscar syntyi kauppias William Shipton Browningin perheeseen. Hän opiskeli Eton Collegessa William Johnson Coryn oppilaana ja myöhemmin Cambridgen yliopiston King's Collegessa. Vuonna 1868 homoseksuaalista Browningista tuli Simeon Solomonin rakastaja. Browning opetti entisessä koulussaan Etonissa viidentoista vuoden ajan, kunnes tuli erotetuksi, koska hänellä oli ollut suhde miespuoliseen oppilaaseen George Curzoniin.


title: Oscar Browning

text: Tämän jälkeen hän muutti King's Collegeen, jossa häntä arvostettiin älykkönä. Käytyään Intiassa sen uuden varakuninkaan ja entisen oppilaansa George Curzonin kutsusta hän palasi Cambridgeen, jonka yliopistosta hän sai paikan historian luennoitsijana. Hänestä tuli ajan myötä merkittävä henkilö yliopistopiireissä ja hän toimi useissa luottamustehtävissä. 1908 hän jätti Cambridgen ja jäi eläkkeelle Bexhill-on-Seaan. Ensimmäisen maailmansodan syttyessä syksyllä 1914 hän oli matkalla Italiassa, jonne hän päätti myös jäädä. Hän kuoli Roomassa 86-vuotiaana.


title: Oscar Browning

text: Suuri osa hänen papereistaan ja kirjeenvaihdostaan katosi hänen kuoltuaan. Katoamisen taustalla epäillään ollun Hugo Worthamin, joka oli Browningin veljenpoika ja hänen perunkirjoittajansa. Wortham olisi vienyt paperit kirjoittaakseen sedästään elämäkerran "Victorian Eton and Cambridge: being the life and times of Oscar Browning."


title: Kirkkonummen luutuura

text: Kirkkonummen luutuura on Kirkkonummen Kauhalasta löytynyt kivikautinen hirven luusta valmistettu työkalu.


title: Kirkkonummen luutuura

text: Vuonna 1913 löydettiin ojankaivuun yhteydessä luutuura Kauhalan Kittelbergetin alapuolelta. Tuura oli tehty hirven jalan väliluusta. Luu oli halkaistu pituussuunnassa ja alaosa oli teroitettu ja muotoiltu teräksi. Työkalu oli ilmeisesti kiinnitetty puuvarteen jatkeeksi. Luutuuraa oli mahdollisesti käytetty avannon hakkaamiseen jäähän, mahdollisesti myös hylkeentappovälineenä. Janne Vilkuna testasi esineen kopiolla avannon tekemistä vuonna 1978. Kokeessa kävi ilmi, että tuura olisi toiminut tehokkaana välineenä jään hakkaamiseen. Halkaisijaltaan kymmensenttisen avannon tekemiseen 7 cm paksuiseen jäähän meni kaksi minuuttia ja puolen metrin paksuiseen jäähän 20 minuuttia.


title: Kirkkonummen luutuura

text: Kauhalan luutuura on yksi kolmesta vanhimmasta todisteesta ihmisten toiminnasta Suomessa. Kaksi muuta ovat Antrean kalaverkko ja Heinolan reenjalas. Luutuuran iäksi on arvioitu noin 8500 vuotta, eli se on peräisin ajalta noin 6500 eaa. Esineestä ei tosin ole saatu radiohiiliajoitusta ja löydön geologinenkin ajoitus on epävarma.


title: Kirkkonummen luutuura

text: Luutuura kuuluu tyypiltään Kundan kulttuurin esineistöön.


title: Greg Adams

text: Greg ”Gus” Daren Adams (alun perin Greg Daren Adamakos, s. 1. elokuuta 1963 Nelson, Brittiläinen Kolumbia, Kanada) on entinen kanadalainen jääkiekkoilija. Hän pelasi 17 kauden aikana 1056 NHL-ottelua.


title: Greg Adams

text: Adams pelasi yliopistojääkiekkoa Pohjois-Arizonan yliopistossa vuosina 1982–1984. NHL:n kykyjenetsijät kiinnostuivat hänestä, kun hän teki kaudella 1983–1984 26 ottelussa 44 maalia ja 73 pistettä. Adams aloitti NHL-uransa New Jersey Devilsissä vuonna 1984, kun hän oli tehnyt seuran kanssa pelaajasopimuksen kesäkuussa 1984. Ensimmäisen ammattilaiskautensa aikana hänestä kehittyi hyvä kahdensuunnanpelaaja. Hän pelasi New Jerseyssä syyskuuhun 1987 asti, jolloin seura myi hänet yhdessä Kirk McLeanin kanssa Vancouver Canucksiin. New Jersey sai Vancouverista vaihdossa Patrik Sundströmin.


title: Greg Adams

text: Vancouverissa Adams pelasi suurimman osan NHL-urastaan. Vuonna 1988 hän pelasi ssa. Keväällä 1994 Vancouver eteni Stanley Cupin finaaleihin, mutta hävisi New York Rangersille. Huhtikuussa 1995 Vancouver myi Adamsin ja Dan Kesan Dallas Starsiin, josta se sai vaihdossa Russ Courtnallin. Dallasissa Adams pelasi vielä kolme kautta. Syyskuussa 1998 Adams solmi vapaana agenttina pelaajasopimuksen Phoenix Coyotesin kanssa, jossa hän pelasi kaksi kautta. Marraskuussa 2000 Adams solmi pelaajasopimuksen Florida Panthersin kanssa. Adams lopetti NHL-uransa vuonna 2001, mutta pelasi vielä yhden kauden 2002–2003 Saksassa Frankfurt Lionsissa. Adams loukkaantui uransa aikana usein ja pelasi vain kerran täyden NHL-kauden.


title: Come Dancing with The Kinks

text: Come Dancing with The Kinks – The Best of The Kinks 1977–1986 on The Kinksin vuonna 1986 julkaistu kokoelma-albumi, jolle sisältyy yhtyeen Arista Records -aikakauden kappaleita vuosilta 1977–86. Mukana on myös vanhempia klassikoita, mutta ne ovat liveversioita vuoden 1980 livealbumilta "One for the Road".


title: Come Dancing with The Kinks

text: Alkuperäiseen vinyyliversioon sisältyi kaksi levyä, mutta sekä saman vuoden että vuoden 2000 CD-versiossa kaikki kappaleet sisältyivät yhdelle levylle.


title: Come Dancing with The Kinks

text:
A-puoli
B-puoli


title: Larry Charles

text: Larry Charles (s. 20. helmikuuta 1956) on yhdysvaltalainen elokuvaohjaaja ja käsikirjoittaja. Hänet tunnetaan parhaiten ohjaamistaan elokuvista "Borat" (2006), "Brüno" (2009) ja "Diktaattori" (2012), joiden pääosassa esiintyi Sacha Baron Cohen.


title: Larry Charles

text: Charles esiintyi stand up -koomikkona 1970-luvulla kunnes hänet 1980-luvun alussa palkattiin käsikirjoittamaan sketsisarjaa "Fridays". 1990-luvulla hän käsikirjoitti lukuisia jaksoja sarjoihin "Seinfeld", "Hulluna sinuun" ja "Dilbert". Vuonna 2000 Charles alkoi työskennellä myös ohjaajana ja hän on ohjannut jaksoja Larry Davidin sarjasta "Jäitä hattuun". Hän on myös tuottanut muutaman jakson sarjasta "Entourage".


title: Larry Charles

text: Ensimmäisen elokuvansa "Masked and Anonymous" Charles ohjasi vuonna 2003. Hän käsikirjoitti elokuvan yhdessä Bob Dylanin kanssa salanimillä ja elokuvassa Dylan näytteli myös pääosaa. Nimekkäästä näyttelijäkaartista huolimatta elokuva jäi kuitenkin vähälle huomiolle. Charlesin seuraava ohjaus "Borat" oli paljon menestyksekkäämpi. Charles korvasi "Boratin" ohjaajana Todd Phillipsin, joka lähti kesken elokuvan teon. Vuonna 2008 Charles ohjasi Bill Maherin tähdittämän ja käsikirjoittaman humoristisen dokumentin "Uskomatonta".


title: Pahojen poikien lauluja 1–2

text: Pahojen poikien lauluja 1–2 on Audiovox Recordsin vuonna 1992 julkaisema kokoelma-albumi. Kokoelma-albumi sisältää Juha ”Watt” Vainion tekemiä "pornolauluja" vuosilta 1976–1979. Albumi sai jatkoa vuonna 1997, kun "Porno-ooppera / Pahojen poikien lauluja 3" -kokoelma julkaistiin CD:nä. Molemmat levyt myivät kultaa. Lauluja julkaistiin myös karaokelevyllä.


title: Pahojen poikien lauluja 1–2

text: Levyn artistit esiintyivät salanimillä. Vainio esiintyi kappaleissa salanimellä Junnu Kaihomieli. Hän kirjoitti kappaleet ja myös lauloi joissain. Useassa laulussa on jokin tuttu melodia, joista tekijänoikeussuojat olivat umpeutuneet: esimerkiksi kappale ”Kumi-Roope” on rivompi versio kansanlaulusta ”Rosvo-Roope”. Vuonna 1979 Vainio oli mukana tekemässä myös toisen kasetillisen näitä ralleja. Kappaleita julkaistiin CD:llä vasta vuonna 1992.


title: Pahojen poikien lauluja 1–2

text: Kappaleiden alkuperäisiä master-nauhoja ei ole enää jäljellä.


title: Kazuto Sakata

text: Kazuto Sakata (s. 15. elokuuta 1966 Tokio) on japanilainen entinen ratamoottoripyöräilijä. Hän on kaksinkertainen 125cc-luokan maailmanmestari vuosilta 1994 ja 1998.


title: Kazuto Sakata

text: Sakata ajoi MM-tasolla koko uransa 125-kuutioisissa. Jo ensimmäisellä kaudellaan 1991 hän pääsi kerran palkintopallille ollen toinen Malesian GP:ssä. Kärkikuskien joukkoon Sakata ajoi kaudella 1993, kun hän oli yhtä osakilpailua lukuun ottamatta jokaisessa palkintopallilla. Pisteet riittivät silti vasta toiseen sijaan MM-sarjan kokonaiskilpailussa. Seuraavalla kaudella Kazuto Sakata siirtyi Aprilialle ja voitti ensimmäisen maailmanmestaruutensa. Kaudella 1995 Sakata oli edelleen sarjan parhaimmistoa ja otti MM-sarjan hopeaa.


title: Kazuto Sakata

text: Kahden vaisumman kauden jälkeen Sakata palasi sarjan kärkikuljettajaksi kaudella 1998. Neljä osakilpailuvoittoa ja tasaiset suoritukset, jokaisessa kisassa sijoittuminen kymmenen parhaan joukkoon, riittivät uran toiseen maailmanmestaruuteen. Mestaruus virallistettiin vasta kolme viikkoa viimeisen osakilpailun jälkeen, koska kauden toiseksi viimeisessä osakilpailussa Sakatan moottoripyörän polttoaineesta otetuissa näytteissä oli epäselvyyttä. Ensimmäinen testi osoitti polttoaineen olleen sääntöjen vastaista, mutta toisen testin mukaan polttoaineen arvot olivat sallittujen raja-arvojen sisällä. Asia meni Kansainvälisen moottoripyöräilyliiton MM-sarjasta vastaavan hallituksen käsiteltäväksi, joka päätti, että jälkimmäinen testitulos jää voimaan. Jos Sakata olisi hylätty, maailmanmestaruus olisi mennyt maanmiehelle Tomomi Manakolle. Sakata siirtyi kaudeksi 1999 Hondalle. Hän jäi MM-pisteissä vasta neljänneksitoista ja lopetti uransa kauden jälkeen.


title: Kazuto Sakata

text: Sakata osallistui vuonna 1997 moottoripyörien kestävyyskilpailuun Suzukan 8 tunnin ajoon parinaan Jun Maeda.


title: Mehter

text: Mehter oli erityisesti osmanien valtakunnan janitsaarisotilaiden perinteinen marssimusiikkityyli. Se levisi yleiseen käyttöön ja sitä soitettiin virallisissa tilaisuuksissa ja juhlissa. Mehter kiellettiin janitsaarikapinan väkivaltaisen kukistamisen jälkeen 1826, mutta musiikkiperinne herätettiin osmanivaltakunnan lakkauttamisen jälkeen ja sitä pidetään yllä yhä nykyajan Turkissa.


title: Mehter

text: Keski-Euroopaan musiikkityyli levisi luultavasti 1720 Puolan kuningas August II:n armeijan ottaessa sen käyttöön.


title: Mehter

text: Janitsaariorkesterin soitolle on tyypillistä vaihteleva rumpujen ja kellojen käyttö ja bassorummun, triangelin ja symbaalien yhdistäminen.


title: Mehter

text: Musiikkityyliä on jäljitelty orkesterimusiikissa erityisesti 1700-luvun lopussa ja 1800-luvun alussa. Tämä on kuultavissa esimerkiksi Christoph Gluckin Le Recontre imprévue (1764; ”Odottamaton kohtaaminen”) ja Mozartin Ryöstö seraljista (1782) ja A-duuri pianosonaatin nro 11 (KV 331) 3. osassa ("Turkkilainen rondo") ja Joseph Haydnin sinfoniassa nro 100 (1794, "Sotilassinfonia"). Ludwig van Beethoven käytti musiikkityyliä näytelmämusiikkisävellyksen Ateenan rauniot (opus 113) "Turkkilaisessa marssissa" ja 9. sinfonian finaalin tenorisoolossa ("Froh, wie Seine Sonnen fliegen").


title: Berliinin–Brandenburgin lentoasema

text: Berliinin–Brandenburgin lentoasema () on rakenteilla oleva Berliinin uusi kansainvälinen lentoasema. Alun perin lentoaseman oli tarkoitus valmistua lokakuussa 2011. Rakennusprojekti on kuitenkin viivästynyt useita kertoja, ja lentoasema näyttää valmistuvan vuoden 2020 syksyllä. Lentoasema rakennetaan osittain Berlin-Schönefeldin lentoaseman paikalle. Uusi lentoasema korvaa myös Berliini-Tegelin lentoaseman ja toimintansa jo lopettaneen Berliini-Tempelhofin lentoaseman. Nimensä uusi lentoasema on saanut sijainnistaan Berliinin ja Brandenburgin osavaltioiden rajan lähellä.


title: Berliinin–Brandenburgin lentoasema

text: Valmistuttuaan uusi lentoasema saa nimekseen "Flughafen Berlin Brandenburg", englanniksi "Berlin Brandenburg Airport". Lisänimenä on Willy Brandt, Saksan entisen liittokanslerin mukaan.


title: Berliinin–Brandenburgin lentoasema

text: Lentoaseman rakennustyöt alkoivat vuonna 2006. Avajaisia oli alun perin tarkoitus viettää lokakuussa 2011, mutta niitä siirrettiin viivästyneiden rakennustöiden vuoksi kesäkuulle 2012. Lentokenttäyhtiö ilmoitti toukokuussa 2012, että avajaiset siirtyvät jälleen. Syyksi kerrottiin puutteet terminaalirakennuksen paloturvallisuusjärjestelmässä. Berliinin pormestari Klaus Wowereit arvioi, että avajaiset pidetään maaliskuussa 2013. Elokuussa 2012 ilmoitettiin että kenttää ei saada käyttöön maaliskuussa 2013. Projektin tekninen johtaja sai potkut.


title: Berliinin–Brandenburgin lentoasema

text: Lentokenttäyhtiö ilmoitti tammikuussa 2013 uusista viivästyksistä kentän käyttöönotossa. Kaupungin pormestari Klaus Wowereit erosi lentokenttäyhtiön hallintoneuvoston johdosta. Myös lentokenttäyhtiön johtaja erosi. Helmikuussa 2013 julkisuuteen vuoti luettelo lentokentän rakennusvirheistä. Niitä on 20 000. Eripura jatkui lentokentän yölentokiellosta.


title: Märssy

text: Märssy on purjelaivan mastoon kiinnitetty vaakataso. Erityisesti tähystäjän asemapaikaksi tarkoitetussa "märssykorissa" oli laidat. Märssykorissa työskennelleen tähystäjän työhön kuului laivaa uhkaavien vaarojen (kuten karikkojen, merirosvolaivojen, jäävuorten jne.) tai satamien ja rantautumispaikkojen havaitseminen ja niistä muulle miehistölle tiedottaminen. Nykyään tutkat ja muut vastaavat laitteet ovat pääasiassa syrjäyttäneet märssykorit. Märssy toimii myös maston saalinkina.


title: Charité

text: Charité on yliopistollinen sairaala Berliinissä, ja se on sekä Humboldt-yliopiston että Freie Universität Berlinin yhteinen instituutio lääketieteellisestä opiskelua varten.


title: Charité

text: Charitén sairaalakompleksi on nykyään Euroopan suurin yliopistollinen sairaala, joka on perustettu jo vuonna 1710, joten se on myös yksi Euroopan vanhimmista yhä toiminnassa olevista sairaaloista. Sairaalassa on 3 300 vuodepaikkaa, opiskelijoita noin 8 000 ja henkilökuntaa noin 14 000, ja sillä on yli 60 leikkaussalia ja yli miljardin euron vuosivaihto.


title: Kuormasto

text: Kuormasto, myös huoltokolonna, tarkoittaa sotilasyksiköiden mukana liikkuvaa huoltoa.


title: Kuormasto

text: Tarve erilliselle kuormastolle tuli yksiköiden kasvun mukana. Pienet yksikkö saattoivat tehdä hyvin pitkiä matkoja turvautuen pelkästään ympäristön tarjoamaan ruokaan ja veteen, mutta huoltaminen kävi vaikeaksi armeijoiden koon kasvaessa. Aseiden ja varusteiden, kuten painavien haarniskojen kehitys ja tuliaseiden mukaantulo kasvattivat sotilaiden tarvitseman materiaalin määrää. Kuormastosta tuli elinehto pitkille vastustajan alueelle ulotetuille sotaretkille. Tämän vuokse se oli usein tärkeä kohde vastustajan sotatoimille.


title: Kuormasto

text: Kuormastot puolestaan kasvoivat armeijoiden mukana. Esimerkiksi Ononjoen taisteluun päättyneellä sotaretkellä vuonna 1410 keisari Yonglen joukkoihin sanotaan kuuluneen jopa 300 000 miestä ja 30 000 vankkurin kuormasto.


title: Kuormasto

text: Menneinä aikoina kuormasto koostui yleensä vetoeläinten, kuten hevosten ja härkien vetämistä vankkureista, mutta muitakin kuljetusmuotoja oli. Ristiretkellään 1100-luvulla Rikhard I Leijonamieli marssi Levanttiin autiomaan halki. Koska matka olisi ollut vaikeakulkuinen vankkureille ja niitä vetäville eläimille, turvautui hän laivoihin, jotka huolsivat hänen rannikon läheisyydessä kulkevia joukkojaan.


title: Thunder Bayn kansainvälinen lentoasema

text: Thunder Bayn kansainvälinen lentoasema (; ) on lentoasema Kanadan Ontarion provinssissa Thunder Bayn kaupungissa. Kentän omistaa Transport Canada ja sitä ylläpitää "Thunder Bay International Airports Authority". Vuonna 2007 lentoaseman kautta kulki 626 351 matkustajaa, lentoasema oli Ontarion kolmanneksi vilkkain ja Kanadan 15. vilkkain lentoasema.


title: Thunder Bayn kansainvälinen lentoasema

text: Lentoaseman rakennustyöt alkoivat vuonna 1938. Osasyynä rakentamiseen oli työttömien työllistäminen kaupungissa. Alun perin lentoasema tunnettiin nimellä "Fort William Municipal Airport". Vuonna 1994 lentoasemalla suoritettiin laajamittaisia korjauksia ja uudistuksia. Tuolloin valmistui muun muassa uusi terminaalirakennus.


title: Luettelo Britannian kuninkaallisen laivaston taisteluristeilijöistä

text: Tämä on luettelo Kuninkaallisen laivaston taisteluristeilijöistä


title: Mr. Lonely – Yksin

text: Mr. Lonely – Yksin on Juhani Markolan toinen albumi. Se julkaistiin vuonna 1977.


title: Yksinäisyys (albumi)

text: Yksinäisyys on Topi Sorsakosken toinen sooloalbumi vuodelta 1991.


title: HMS Inflexible

text: HMS Inflexible on ollut viiden Britannian Kuninkaallisen laivaston aluksen nimenä.


title: Boot Camp

text: Boot Camp on macOS:n työkalu, jolla voidaan käyttää Windows XP-, Windows Vista- tai Windows 7 -käyttöjärjestelmää Macintosh-koneilla. Versiosta Mac OS X v10.5 lähtien Boot Camp on ollut macOS:n osa.


title: Sivullissuoja

text: Sivullissuoja tarkoittaa varallisuuteen liittyvän oikeuden haltijan suojaa sellaista henkilöä tai oikeushenkilöä vastaan, jonka kanssa oikeudenhaltija ei ole solminut sopimusta tai muuta vastaavaa oikeussuhdetta. Sivullissuoja jaetaan dynaamiseen ja staattiseen sivullissuojaan.


title: Sivullissuoja

text: Dynaaminen sivullissuoja kuuluu oikeudellisen määräämisvallan eli kompetenssin yhteyteen.Oikeudenhaltija saa dynaamista sivullissuojaa, jos oikeusperuste sitoo myös sivullisia. Esimerkkinä tällaisesta on vaikkapa luovutuksensaajan suoja luovuttajan myöhempiä velkojia vastaan. Samasta suojasta on kyse, kun luovuttaja ei omista luovuttamaansa esinettä, ja esineen oikea omistaja vaatii sitä itselleen luovutuksensaajalta.


title: Sivullissuoja

text: Staattinen sivullisusoja tarkoittaa viranomaismenettelyn avulla saatua suojaa oikeudenloukkauksia vastaan. Oikeutta loukkaavan tahon edellytetään tällöin käyttäytyvän saamansa käskyn tai kiellon mukaisesti. Suojaa hakevan on tehtävä aloite eli käynnistettävä viranomaismenettely, jossa oikeudenloukkaajalle määrätään sanktio. Staattisen sivullissuojan ilmentymiä ovat oikeustilan ennallistaminen, hallinnan palauttaminen, kielto jatkaa oikeudenloukkausta, rangaistus ja vahingonkorvausvelvollisuus.


title: Oikeudellinen tietovaranto

text: Oikeudellinen tietovaranto on oikeuselämän toimijoiden käytettävissä oleva oikeudellisen informaation kokonaisuus, jonka sisältö on järjestetty ja jatkuvasti ylläpidetty. Tehokkaimmin tällaista laajaa tietovarantoa voidaan hyödyntää tietoverkkojen avulla. Oikeudellisen tietovarannon keskeisimmän osan muodostaa oikeuslähdeinformaatio, mutta siihen sisältyvät myös oikeustilastot ja muutkin oikeuselämää kuvaavat tietovarannot.


title: Oikeudellinen tietovaranto

text: Oikeudellisen perustietovarannon muodostaa virallinen oikeuslähdeaineisto, jonka kehittämisessä ja ylläpidossa on tärkeää tiedon saatavuus, tavoitettavuus ja ymmärrettävyys. Ennen tietotekniikan käyttöönottoa tietovarantojen kokoamisen ja ylläpidon hoitivat oikeuskirjastot. Suomessa ensiaskel laajan oikeuslähdeinformaation tietovarannon kokoamiseen oli Finlex-oikeustietopankin perustaminen 1980 aluksi tosin maksullisena.


title: Oikeudellinen tietovaranto

text: Oikeudellisen perustietovarannon ylläpidolla saavutetaan kulttuurista, toiminnallista, yhteiskunnallista ja etenkin oikeusturvaan liittyvää hyötyä. Siksi tämän tietovarannon tulisi olla korvauksetta kaikkien käytettävissä. Euroopan unionissa virallistiedon saatavuudesta keskusteltiin pitkään. Vuonna 1989 Euroopan komissio antoi suosituksen julkisin varoin kootun tiedon luovuttamisesta tarvitsijoille luovutuskustannuksia vastaan. Vuonna 1999 aiheesta julkaistiin vihreä kirja eli laajalevikkinen asiakirja kommenttien saamiseksi.


title: Tiger-luokka (taisteluristeilijä)

text: Tiger-luokka oli Britannian Kuninkaallisen laivaston taisteluristeilijäluokka, jonka piti alun perin olla osa edeltävää Lion-luokkaa. Luokkaan suunniteltiin kaksi alusta, mutta ainoastaan yksi valmistui, "HMS Tiger".


title: Tiger-luokka (taisteluristeilijä)

text: Tiger-luokan alusten piti alun perin olla Lion-luokan aluksia, mutta tammikuussa 1911 aloitettiin Vickers-Armstrongin telakalla Keisarillisen Japanin laivaston taisteluristeilijän Kongon rakentaminen. Kongon pääaseet oli sijoitettu uudella tavalla ainoastaan aluksen keulaan ja perään ja keskilaivaan sijoitettu torni oli jätetty kokonaan pois. Näin saatiin lyhyempään alukseen sama tulivoima kuin aiemmin. Samoin aluksen suojaa voitiin parantaa sisätilojen yhtenäistyessä.


title: Martti Tyrkkö

text: Martti Sakari Tyrkkö (sukunimi vuoteen 1927 Nieminen; 30. tammikuuta 1904 Ylöjärvi – 25. syyskuuta 1970 Tampere) oli suomalainen pappi, oppikoulun rehtori ja kirjailija.


title: Martti Tyrkkö

text: Tyrkkö toimi 1930-luvulla savottapappina Lapin tukkisavotoilla ja myöhemmin hän oli muun muassa Viitasaaren yhteiskoulun rehtorina 1950–1951 sekä Pirkanmaan yhteiskoulun rehtorina Tampereella 1957–1966.


title: Martti Tyrkkö

text: Myös hänen veljensä Jukka Tyrkkö oli kirjailija.


title: Lauri Heles

text: Lauri Heles (sukunimi aik. Helenius, 20. elokuuta 1907 Pietari – 22. elokuuta 1970 Helsinki) oli suomalainen runoilija.


title: Pameto

text: Oy Pameto Ab on suomalainen kiinnitystarvikkeita maahantuova ja valmistava yritys.


title: Pameto

text: Pameto on perustettu perheyhtiönä vuonna 1952 ja se liittyi Etola-yhtiöihin vuonna 1996. Pameton logistiikkakeskus ja pääkonttori sijaitsee Vantaalla ja sen asiakaskunta painottuu metalli- ja raskaskonepajateollisuuteen. Pametolla on myös toimintayksiköt Seinäjoella, Tampereella, Kuopiossa, Turussa ja Oulussa.


title: Pameto

text: Pameto-konserniin kuuluvat myös teollisuustarvikkeita valmistava Pameto Production, teollisuuden loppukäyttäjien ja ruuvitukkuliikkeiden palveluun erikoistunut Suomen Pultti, elektroniikka- ja ohutlevyteollisuuteen erikoistunut Pameto Electronics sekä rakennustarvikepuolella Helsingin Pultti Oy ja Dinsol Oy.


title: Aarne Koponen

text: Aarne Vilhelm Koponen (17. joulukuuta 1896 Helsinki – 11. lokakuuta 1970 Helsinki) oli suomalainen näytelmäkirjailija.


title: Daniel Bailey

text: Daniel Everton Bailey (s. 9. syyskuuta 1986) on antiguabarbudalainen pikajuoksija.


title: Daniel Bailey

text: Vuonna 2003 Bailey karsiutui alle 18-vuotiaiden MM-kilpailuissa 100 metrillä välierissä ja oli 200 metrillä neljäs. Seuraavana vuonna hän sijoittui 100 metrillä neljänneksi alle 20-vuotiaiden MM-kilpailuissa ja karsiutui Ateenan olympialaisissa alkuerissä. Ateenan olympialaisten avajaisissa hän kantoi maansa lippua. Saman vuoden alle 20-vuotiaiden Keski-Amerikan ja Karibian mestaruuskilpailuissa hän voitti 100 metriä ja oli toinen 200 metrillä. Vuonna 2005 hän karsiutui Helsingin MM-kilpailuissa 100 metrin alkuerissä ja sijoittui alle 20-vuotiaiden Pan-Amerikan mestaruuskilpailuissa kolmanneksi 200 metrillä. Kansainyhteisön kisoissa 2006 hän karsiutui 100 metrin toisissa alkuerissä. Valencian sisäratojen MM-kilpailuissa 2008 hänet hylättiin 60 metrin alkuerissä. Keski-Amerikan ja Karibian mestaruuskilpailuissa Calissa hän sai hopeaa 100 metrillä ajalla 10,18. Pekingin olympialaisissa 2008 hän selviytyi 100 metrin toisiin alkueriin.


title: Daniel Bailey

text: Bailey alitti 100 metrillä kymmenen sekuntia ensimmäisen kerran 24. toukokuuta 2009 juostuaan Belémissä Brasiliassa ajan 9,99 s. Hän oli ensimmäinen Etelä-Amerikan maaperällä kymmenen sekuntia alittanut pikajuoksija. Berliinin MM-kilpailuissa 2009 hän sijoittui 100 metrillä neljänneksi ajalla 9,93 s. Dohan sisäratojen MM-kisoissa 2010 hän voitti 60 metrillä MM-pronssia ajalla 6,57. Saman vuoden Splitin maanosien cupissa hän sijoittui 100 metrillä toiseksi. Hän sai samalla matkalla hopeaa Keski-Amerikan ja Karibian mestaruuskilpailuissa Mayagüezissa 2011 ajalla 10,11. Daegun MM-kisoissa 2011 hän oli 100 metrin viides ajalla 10,26. Lontoon olympialaisissa 2012 hän karsiutui 100 metrin välierissä.


title: Daniel Bailey

text: Bailey karsiutui Moskovan MM-kilpailuissa 2013 100 metrin alkuerissä. Glasgow'n Kansainyhteisön kisoissa 2014 hän sijoittui 200 metrillä kuudenneksi ja karsiutui 100 metrillä välierissä. Pekingin MM-kilpailuissa 2015 hän juoksi toisen osuuden Antigua ja Barbudan 4 × 100 metrin viestijoukkueessa, joka sijoittui kuudenneksi. Rio de Janeiron olympialaisissa 2016 hän selviytyi 100 metrillä alkueristä jatkoon, muttei osallistunut välieräjuoksuun.


title: Daniel Bailey

text: Bailey harjoittelee Usain Boltin kanssa ja heitä valmentaa Glen Mills. Baileyn ennätys 100 metrillä on 9,91 s, joka on myös Antiguan ja Barbudan ennätys.


title: Pjotr Apraksin

text: Pjotr Matvejevitš Apraksin (, 1659 – 9. kesäkuuta 1728 Pietari) oli venäläinen valtiomies ja sotapäällikkö.


title: Pjotr Apraksin

text: Apraksin johti vuosina 1702–1704 suuren Pohjan sodan aikana Inkerinmaalla ruotsalaisia vastaan toiminutta armeijaa. Hän toimi vuonna 1705 Astrahanin kuvernöörinä ja vuosina 1708–1713 Kazanin kuvernöörinä. Apraksin sai vuonna 1709 pajarin arvon ja oli Venäjällä viimeinen arvon saanut. Vuonna 1718 häntä syytettiin aluksi tsarevitš Aleksein rikostoveriksi, mutta vapautettiin syytteistä. Apraksin oli myöhemmin mukana tuomitsemassa Alekseita. Vuonna 1722 Apraksin nimitettiin oikeuskollegion johtajaksi.


title: Tuovi Tenetti

text: Ida Maria Hollmérus-Deneddi, kirjailijanimi Tuovi Tenetti (2. elokuuta 1880 Sotkamo – 1. elokuuta 1944 Tampere) oli suomalainen kirjailija.


title: Tuovi Tenetti

text: Tenetin historiallinen romaani "Maria Garvolia - rikas elämä" perustui Siikajoella syntyneen Maria Garvoliuksen (1740–1808) elämänvaiheisiin. Tenetti oli Garvoliuksen pojanpojan, Kajaanin kappalaisen Gustaf Fredrik Högmanin tyttärentytär.


title: Lappland

text: Lappland tarkoittaa muun muassa seuraavia:


title: Dongxiangit

text: Dongxiangit ovat Kiinassa asuva etelämongolilaista dongxiangin kieltä puhuva kansa. Vuonna 2010 heitä laskettiin olevan 621 500 henkeä.


title: Dongxiangit

text: Dongxiangit asuvat Gansun maakunnassa. Heidän esi-isiään ovat Mongolivaltakunnan rajoille sotapalvelusta varten 1200–1300-luvuilla siirretyt mongolit. Pääelinkeinoja ovat keinokasteluun perustuva maanviljely ja vähäisemmässä määrin karjatalous. Kulttuuriin ovat vaikuttaneet hui-kiinalaiset. Perinteinen uskonto on sunnalainen islam.


title: Dongxiangit

text: Dongxiangeja oli vuoden 2000 väestönlaskennan mukaan yhteensä 513 805 ja vuonna 2010 yhteensä 621 500. Dongxiangien autonominen piirikunta sijaitsee Gansun maakunnan Linxian hui-kansan autonomisen prefektuurin sisällä. Autonomisen piirikunnan ulkopuolella heitä on myös Hezhengin piirikunnassa, sekä Linxian kaupungissa. Muutamia tuhansia dongxiangeja asuu myös Dingxissä ja Ningxian hui-kansan autonomisella alueella.


title: Dongxiangit

text: Nimitys "Dongxiang" on alun perin ollut paikannimi, joka tarkoittaa itäistä kylää. Dongxiangien oma nimitys kansalleen on "Santa", joka on johdetu mongolin kielen sanasta "Sartaq", joka puolestaan viittaa muslimeihin tai turkestanilaisiin. Dongxiangien oman perinteen mukaan he polveutuvat Keski-Aasiasta nykyisille alueilleen Mongolivaltakunnan aikana tuoduista käsityöläisistä ja sotilaista. Toisen teorian mukaan he ovat hui-kiinalaisten vaikutuksesta islamiin kääntyneitä monguoreja. Aikalaislähteitä dongxiangien muodostumisesta omaksi kansakseen ei ole.


title: Dongxiangit

text: Kiinassa dongxiangeja hallittiin hui-kiinalaisten tapaan osana tavallista piirikuntajärjestelmää ja heiltä puuttui näin omat autonomiset yksikkönsä, jollaisia oli esimerkiksi monguoreilla ja juguureilla. Heitä hallittiin niin sanotun tusijärjestelmän kautta, jossa sana "tusi" viittaa paikallisten kansojen keskuudesta kiinalaisten valitsemiin päälliköihin. Dongxiangien joukossa tiedetään olleen yksi tusi, jonka virka perustettiin vuonna 1725 ja lopetettiin 1900-luvulla.


title: Dongxiangit

text: Vuonna 1781 dongxiangit ottivat osaa suufilaiseen kapinaan, jonka Qing-dynastian joukot kuitenkin kukistivat. Tämän seurauksena monet kylät tuhoutuivat ja islamin seuraamista alettiin valvoa tarkasti keskusvallan taholta. Tämä ei kuitenkaan estänyt Hui-kapinaa puhkeamasta vuonna 1862. Yksi kapinan paikallisista johtajista oli dongxiangi Ma Wuzhen, joka antautui vuonna 1872 palveli sittemmin Qing-dynastian armeijassa. Dongxiangit ottivat myös osaa kapinaan vuosina 1895–1896, joka sekin kukistettiin.


title: Dongxiangit

text: Kiinan tasavallan aikana dongxiangien asuinalue jaettiin neljään piirikuntaan vuonna 1930. Paikallinen hui-kiinalainen sotapäällikkö Ma Bufang perusti valtansa paljolti muslimisotajoukoilleen ja niinpä monet dongxiangit otettiin asepalvelukseen. Dongxiangi armeijakarkuri Mutefeile johti verotuksesta syntynyttä kapinaa vuonna 1943. Kiinan kommunistien voitettua Kiinan sisällissodan he yhdistivät dongxiangien asuinalueet 1950 autonomiseksi alueeksi, joka vielä nimitettiin uudelleen autonomiseksi piirikunnaksi vuonna 1955. Samalla otettiin käyttöön termi "dongxiang" dongxianginkielisen "santa"-termin sijaan. Vuonna 1981 perustettiin vielä toinen autonominen piirikunta Jishishaniin, jonka dongxiangit jakavat salaarien ja baoanien kanssa.


title: Dongxiangit

text: Käytännössä kaikki dongxiangit ovat muslimeja, mutta he jakautuvat useisiin eri koulukuntiin. Vuonna 1954 dongxiangeista 67 % kuului johonkin yhdeksästä suufilaisesta "menhuanista" eli loosista. Dongxiangi Ma Wanfu (1853–1934) toi tehtyään pyhiinvaelluksen Mekkaan mukanaan wahhabilaisen, suufilaisuuden vastaisen Ikhwan-liikkeen. Kulttuurivallankumouksen aikana uskonnon harjoittajia sorrettiin. Sittemmin islamin harjoittaminen on ollut vapaampaa, mutta Kiinan keskushallinto suhtautuu siihen edelleen varauksellisesti islamilaisen terrorismin pelossa.


title: Dongxiangit

text: Suurin osa dongxiangeista saa edelleen elantonsa maanviljelyksestä. He kasvattavat esimerkiksi perunaa, vehnää, hirssiä ja maissia.


title: Monguorit

text: Monguorit (kiinaksi "tu") ovat Kiinassa asuva etelämongolilaista monguorin kieltä puhuva kansa. Monguorien esi-isät saapuivat nykyisille asuinalueilleen mongolien valloitettua Kiinan ja omana kansanaan heidät mainittiin ensimmäisen kerran 1400-luvulla. Sittemmin he ovat omaksuneet vaikutteita tiibetiläisiltä, kiinalaisilta ja uiguurielta. Monguorit asuvat pääasiassa Qinghain ja Gansun maakunnissa. Uskontonaan monguorit harjoittavat pääsääntöisesti lamalaista buddhalaisuutta ja šamanismia. Mongureja on eri arvioiden mukaan 290 000–350 000.


title: Monguorit

text: Monguorien kiinankielinen nimitys "tu" saattaa viitata kiinan kielen alkuperäiskansoja merkitsevään sanaan. Se saattaa myös olla lyhenne sanasta "tuyuhun", joka oli yksi xianbien alaryhmistä. Monguorien oma nimitys kansalleen on valkoiset mongolit eli "chagaan monggol". Nimitystä alettiin käyttää erotuksena heidän ja nykyisen Mongolian valtion mustien mongolien ("khara monggol") välillä. Sana mongoli puolestaan vääntyy monguorin Minhen murteella muotoon "monguor", joka on levinnyt käyttöön länsimaihin.


title: Monguorit

text: Monguorien esi-isiä ovat Mongolivaltakunnan rajoille sotapalvelusta varten 1200–1300-luvuilla siirretyt mongolit. Mongolisotilaat sekoittuivat paikallisten tiibetiläisten ja uiguurien kanssa, ja heidän jälkeläisensä eli monguorit ilmaantuivat historiankirjoihin omana kansanaan 1400-luvulla. Han-kiinalainen Ming-dynastia kukisti 1368 mongolien Yuan-dynastian. Kiinalaiset hallitsivat monia paikallisia alkuperäiskansoja asettamiensa paikallisten päälliköiden eli tusien kautta. Monguorien tusit muodostettiin alun perin Ming-dynastialle antautuneista kuudestatoista monguoripäälliköstä. Ming-dynastian aikana tusien ja heidän johtamiensa monguorien tehtävänä oli suojella rajoja mongolien hyökkäyksiä vastaan. Ming-dynastian kukisti Qing-dynastia, jolle monguorit antautuivat vuonna 1645. Dynastioiden vallanvaihdos johti verisiin kapinoihin ja ryöstelyihin ympäri Kiinaa.


title: Monguorit

text: Vuosina 1723–1724 osa monguoreista otti osaa ylämongoliruhtinas Lubsang-Danzinin kapinaan Qing-dynastiaa vastaan. Vaikka paikalliset tusit olivatkin pysyneet uskollisina, kapinan kukistaneet Qing-armeijat hävittivät monguorien alueita pahoin. Hävitystä seurasivat vielä han- ja hui-kiinalaisten muuttoaallot. Qing-dynastian kaatuessa vuonna 1912 monguorit pelkäsivät laajahkon autonomiansa murenevan tusijärjestelmän mukana. Monet heistä ottivatkin osaa epäonnistuneeseen yritykseen nostaa Qing-dynastia takaisin valtaistuimelle vuonna 1916. Tusijärjestelmä lakkautettiin vuonna 1931. 1930- ja 1940-luvuilla Qinghaissa vaikuttanut sotapäällikkö Ma Bufang kielsi vuonna 1938 monguorin kielen ja perinteisen vaatetuksen käytön julkisesti.


title: Monguorit

text: Monguoreja syrjivät lait kumottiin vasta kommunistien noustua valtaan Kiinan sisällissodan jälkeen. Monguorien hajanaisen asutuksen takia heille on ollut vaikeaa luoda omia autonomisia alueita Kiinan muiden vähemmistökansallisuuksien tavoin. Huzhusta tehtiin monguorien autonominen piirikunta vuonna 1954, mutta sen alueella asui vain 35 % kaikista monguoreista ja piirikunnan väestöstä vain 14 % oli monguoreja. Heidän suhteellinen osuutensa on sittemmin kasvanut korkean syntyvyyden ansiosta. Vuonna 1984 luotiin Huzhun lisäksi kaksi muuta autonomista piirikuntaa, Minhe ja Datong, jotka monguorit jakavat hui-kiinalaisten kanssa.


title: Monguorit

text: Vuonna 2000 monguoreja laskettiin olevan yhteensä 241 198 ja vuonna 2010 yhteensä 289 565. Eräiden kiinalaisten väestötieteilijöiden mukaan määrä on lähempänä 350 000:ta.


title: Monguorit

text: Ming-dynastian valtakauteen saakka lähes kaikki monguorit olivat paimentolaisia, jotka kasvattivat lampaita ja vuohia ruohotasangoilla. Omaksuttuaan maanviljelyksen he ovat alkaneet kasvattaa esimerkiksi riisiä, vehnää, maissia, kasviksia ja hedelmiä. Vaikka maanviljely on edelleen monguorien tärkein elinkeino, osa väestä saa elantonsa myös kaivoksilla ja tehtailla. Vähäisemmässä määrin on harjoitettu myös karjanhoitoa, käsityöammatteja, metsästystä ja kalastusta.


title: Monguorit

text: Monguorin kieli kuuluu mongolilaisiin kieliin. Kielen sanasto on pääosin peräisin mongolista, mutta siinä on myös lukuisia lainasanoja tiibetistä ja kiinasta. Tiibetin kielen vaikutuksesta monguori on myös menettänyt esimerkiksi vokaalisoinnut. Monguorin kieli voidaan jakaa Huzhun ja Minhen murteisiin. Minhen murteessa on enemmän vaikutteita kiinan kielestä ja Huzhun murteessa puolestaan tiibetistä. Kiinalaisten lähteiden mukaan monguoreista vain noin 60 % puhuu monguoria.


title: Monguorit

text: Monguorien pääasiallinen uskonto on lamalainen buddhalaisuus, jonka monguorit omaksuivat tiibetiläisten vaikutuksesta. Monguorien asuinalueilla sijaitsee neljä vanhaa lamalaista luostaria. Neljännen Dalai-laman kaudella rakennetusta dGon-lungin luostarista tuli kolme merkittävää tulkujen linjaa: Jangjiya Khutugtu, Tuguan Khutugtu ja Sum-pa Khutugtu. Buddhalaisuus kilpailee monguorien edelleen harjoittaman perinteisen šamanismin kanssa. Perinteiseen uskoon kuuluvat erilaiset henget, jumaluudet ja demonit, jotka vaikuttavat eri tavoin tavallisten ihmisten elämään. 1900-luvun alkupuolella monguorien keskuudessa toimi roomalaiskatolisia lähetyssaarnaajia, mutta heidän vaikutuksensa jäi vähäiseksi.


title: Monguorit

text: Buddhalaisuus ja etenkin luostarilaitos on jättänyt jälkensä monguorien naimatapoihin. Kun perheeseen tuli kaksi poikaa, oli tavallista lähettää toinen näistä luostariin. Koska suhteellisen suuri osa miehistä oli luostareissa, kaikille naisille ei riittänyt aviopuolisoja. Naimattomat naiset asuivat siksi perheidensä kanssa, mutta he saivat pitää rakastajia. Näistä suhteista syntyneet lapset ottivat naisen isän sukunimen. Tapa jatkuu edelleen luostarilaitoksen viedessä yhä miespuolista väkeä.


title: Ilma Virtala

text: Ilma Karolina Näätänen, kirjailijanimi Ilma Virtala (24. lokakuuta 1886 Nousiainen – 31. joulukuuta 1931 Helsinki) oli suomalainen kirjailija.


title: Kurlaajaluuranen

text: Kurlaajaluuranen ("Grallaricula flavirostris") on Keski- ja Etelä-Amerikassa elävä luuriin kuuluva pienikokoinen varpuslintu.


title: Kurlaajaluuranen

text: Kooltaan kurlaajaluuranen on noin 10 cm. Laji on muodoltaan pieni ja pallomainen ja pyrstö on lähes olematon. Selästään ja siivistään lintu on väriltään tummanruskea ja päälaeltaan hivenen harmahtava. Naama ja rinta ovat väritykseltään okrankeltaiset. Rinnassa on myös raidoitusta. Rinnan okran väri muuttuu valkoiseksi vatsassa.


title: Kurlaajaluuranen

text: Kurlaajaluurasta tavataan Costa Ricassa, Panamassa, Ecuadorissa, Kolumbiassa, Perussa ja Boliviassa. Lajin elinympäristöä ovat kosteiden vuoristometsien pohjakerrokset. Yleensä lajia tavataan metsissä, jotka sijaitsevat 500–2 100 metrin korkeudella merenpinnasta.. Kurlaajaluuraset elävät yleensä yksin tai pareittain. Lintu on aktiivinen ja vaikea havaita pienen koon ja nopeiden liikkeiden vuoksi.


title: Kurlaajaluuranen

text: Ensimmäisen kerran kurlaajaaluurasen pesä löydettiin Boliviasta La Pazin maakunnasta 25. marraskuuta 2001. Kuppimainen pesä sijaitsi kuolleen puun oksalla epifyyttien seassa 46 cm maanpinnan yläpuolella ja oli rakennettu kasvikuiduista, lehdistä ja saniaisten osista sekä vuorattu sammalella. Pesässä oli kaksi vaalean kahvinruskeaa, pilkullista munaa.


title: Kurlaajaluuranen

text: Kurlaajaluurasen luokittelu eli taksonomia on epäselvä. Lajista tunnetaan kaksi alalajia, "flavirostris" ja "boliviana", tosin ITIS ei tunne lainkaan alalajeja. On esitetty, että nämä kaksi alalajia tulisi yhdistää yhdeksi uudeksi lajiksi "Grallaricula boliviana".


title: Minnie Riperton

text: Minnie Riperton (8. marraskuuta 1947 Chicago, Illinois – 12. heinäkuuta 1979 Los Angeles, Kalifornia) oli yhdysvaltalainen soul-laulajatar ja säveltäjä. Riperton tunnetaan parhaiten viiden ja puolen oktaavin äänialastaan ja vuoden 1975 Yhdysvaltain pop-listan ykköshitistään "Lovin' You". Riperton kuoli 31-vuotiaana rintasyöpään, joka oli todettu vuonna 1976. Riperton on koomikko Maya Rudolphin äiti.


title: Mimmi Lounela

text: Mimmi Lounela on suomalainen lapsinäyttelijä. Hän on näytellyt elokuvassa "Risto Räppääjä" (2008) Riston ystävää Nelli Perhosta, televisioelokuvassa "Enon opetukset" (2011) sekä "Roba"-televisiosarjassa.


title: Jouni Uhlgren

text: Jouni Sakari Uhlgren (s. 19. joulukuuta 1969, Kuopio) on helsinkiläinen freelance-näyttelijä, teatteriohjaaja ja teatteripedagogi. Hän on työskennellyt teatteriuran lisäksi myös nuorisotyöntekijänä, opettajana ja toimittajana ja turvapaikanhakijoiden vastaanottokeskuksien esimiehenä.


title: Jouni Uhlgren

text: Uhlgren on opiskellut Tampereen yliopistossa pääaineena teatterin ja draaman tutkimus ja sivuaineina Suomen kirjallisuus, yleinen kirjallisuustiede sekä av-kulttuurin tutkimus. Teatterikorkeakoulusta hän valmistui vuonna 2000 teatteritaiteen maisteriksi teatteri-ilmaisun opettajan koulutusohjelmasta. Torniosta Peräpohjolan Opistosta hän valmistui vuonna 1992 nuoriso- ja vapaa-aikatoiminnan ohjaajaksi. Lisäksi hänellä on sosiaalipsykologian, sosiaalityön, sosiologian, psykologian ja filosofian opintoja Kuopion yliopiston yhteiskuntatieteelliseen tiedekuntaan. Vuonna 2014 hän valmistui ammatilliseksi opinto-ohjaajaksi Hämeen Ammattikorkeakoulusta.


title: Jouni Uhlgren

text: Näyttelijänä ja ohjaajana hän on työskennellyt mm. Rovaniemen Teatterissa, Kokkolan kaupunginteatterissa, Savonlinnan kaupunginteatterissa ja Mikkelin teatterissa/Naisvuoren kesäteatterissa,lukuisissa pienissä ammattiryhmissä ja kesäteattereissa eri puolila Suomea sekä Kuopion, Lapin ja Tampereen Ylioppilasteattereissa. Hän on esiintynyt lisäksi mainoksissa ja useissa elokuvissa.


title: Viikin kampuskirjasto

text: Viikin kampuskirjasto (Helsingin yliopiston kirjasto) on toimialojensa suurin tieteellinen kirjasto, jonka kokoelmat ja palvelut ovat kaikkien tiedontarvitsijoiden käytettävissä. Kirjasto on aloittanut toimintansa 1.9.1999. Viikin kampuskirjaston muutti nimeä (aiemmin Viikin tiedekirjasto), kun Helsingin yliopiston kirjastot yhdistyivät yhdeksi kirjastoksi 1.1.2010. Kampuskirjaston toimialat ovat:Kirjasto sijaitsee Viikin Infokeskus Koronassa. Samassa rakennuksessa sijaitsee myös Helsingin kaupunginkirjaston Viikin toimipiste.


title: Viikin kampuskirjasto

text: Viikin kampuskirjastossa on kokoelmatilojen ja lehtisalin lisäksi eri kokoisia ryhmätyöhuoneita (6-20 henkilölle) asiakkaiden käyttöön. Infokeskuksen pohjakerroksessa sijaitsee lukusali, joka on avoinna Helsingin yliopiston opiskelijoille ympäri vuorokauden.


title: Viikin kampuskirjasto

text:
Viikin kampuskirjaston kokoelmissa on Viikin kampuksen tieteenaloihin liittyvää kirjallisuutta ja muuta tietoaineistoa. Kampuskirjaston painetut kokoelmat on luetteloitu yhteiseen HELKA-tietokantaan, kuten muidenkin Helsingin yliopiston kirjaston toimipisteiden kokoelmat.
Helsingin yliopiston kirjasto hankkii kasvavassa määrin myös elektronisia aineistoja kokoelmiinsa. Elektroniset aineistot on koottu Helka-tietokantaan, jotka ovat käytettävissä yliopiston verkon kautta.


title: Viikin kampuskirjasto

text:
Viikin kampuskirjasto on kaikille avoin kirjasto, ja sen kokoelmat ja palvelut ovat kaikkien tiedontarvitsijoiden käytettävissä.
Kirjasto tarjoaa lainauspalveluiden lisäksi tiedonhaun neuvontaa, tiedonhankinnan koulutusta sekä tieto- ja kaukopalvelua. Asiakkaiden käytössä on työasemia sekä luku- ja ryhmätyötiloja kirjaston neljässä kerroksessa. Kirjaston web-sivuston kautta ovat käytettävissä elektroniset kokoelmapalvelut ja muut digitaaliset tietopalvelut.


title: HMS Indefatigable

text: HMS Indefatigable on ollut kahdeksan Britannian Kuninkaallisen laivaston aluksen nimenä.


title: Nepenthes attenboroughii

text: Nepenthes attenboroughii on vuoristossa tavattava kannukasvien ("Nepenthes") suvun lihansyöjäkasvi. Se on nimetty maineikkaan luonnontieteen popularisoijan David Attenborough'n mukaan, joka on erittäin kiinnostunut kannukasvien suvusta.


title: Nepenthes attenboroughii

text: "Nepenthes attenboroughiin" löysivät Alastair Robinson, Stewart R. McPherson ja Volker B. Heinrich kesäkuussa 2007 ollessaan kahden kuukauden mittaisella tutkimusmatkalla luetteloimassa kannukasveja Filippiinien saaristossa. Kasvin löysivät alun alkaen vuorilla kiipeilevät lähetystyöntekijät, ja heiltä tieto kulkeutui tutkijoille. "Nepenthes attenboroughiin" virallinen kuvaus julkaistiin helmikuussa 2009 julkaisussa "Botanical Journal of the Linnean Society". Lajin tyyppinäyte (holotyyppi) on kerätty Filippiinien Palawan-saarelta ultraemäksiseltä Victoria-vuorelta.


title: Nepenthes attenboroughii

text: "Nepenthes attenboroughii" kasvaa köynnöstävästi, muodostaen kasvaessaan puumaisen varren vanhojen lehtien kuihtuessa. Kannukasveille tunnusomaisesti kasvin lehtien lehtiruoti kasvaa pitkiksi kärhiksi, jotka laajenevat loppupäässä isoiksi kannumaisiksi ansalehdiksi. Lajin kannut ovat avoimet ja nesteen täyttämät. Neste on alempana kannussa tahmeaa, ylempänä vesimäisempää, eivätkä ne sekoitu. Ylemmässä nestekerroksessa on erilaisia hyönteisiä, erityisesti hyttysen toukkia, ja lajin kannut saattavat hyötyä sekä sen saalistamista eläimistä että nesteessä elävien eliöiden tuottamasta eloperäisistä aineksesta. Lajin ansalehti on niin suuri, että kasvi voi syödä rotankokoisia eläimiä.


title: Nepenthes attenboroughii

text: Kasvia esiintyy vain Palawanin Victoria-vuoren lakialueella, jossa se on endeeminen. Se kasvaa siellä 0,8–1,8 metrin korkuisessa pensaikossa siellä täällä kivikkoisessa emäksisessä maaperässä. Samalla alueella ei esiinny muita kannukasvien suvun lajeja.


title: Nepenthes attenboroughii

text: "Nepenthes attenboroughii" on lähisukua Palawanilla eläville lajeille "Nepenthes mantalingajanensis" ja "Nepenthes mira", Mindanaolla elävälle lajille "Nepenthes peltata" ja Borneolla elävälle lajille "Nepenthes rajah".


title: Nepenthes attenboroughii

text: Lajin sukulaisuussuhde Borneon ja Mindanaon lajeihin sopii yhteen niiden havaintojen kanssa, joita on tehty "Nepenthes miran" kuvauksessa, ja sitä tukee myös "Nepenthes attenboroughiin" kuvauksessa paleogeografiset todisteet. Näiden todisteiden pohjalta auktorit päättelevät, että nämä lajit, joita kasvaa erityisesti ultraemäksisessä maaperässä Palawanilla ja Mindanaolla, ovat todennäisesti syntyneet Borneolla.


title: Legio VI Victrix

text: Legio VI Victrix () oli roomalainen legioona. Sen perusti Caesarin ottopoika Octavianus vuonna 41 eaa. Siinä palveli luultavasti myös Caesarin Legio VI Ferratan entisiä sotilaita. Legioonan tunnus oli luultavasti härkä.


title: Legio VI Victrix

text: Legioonan ensimmäinen sotatoimi oli osallistuminen Perusian sotaan vuonna 41 eaa.. Myöhemmin se taisteli Sextus Pompeiuksen joukkoja vastaan Sisiliassa ja oli myös Aktionissa vuonna 31 eaa., missä Octavianuksen laivasto kukisti Marcus Antoniuksen ja Kleopatran laivastot. Tämän jälkeen se siirrettiin Hispania Tarraconensiksen provinssiin, missä se osallistui kantabriaanisotaan vuosina 25 eaa. – 13 eaa.. Legioona pysyi Hispaniassa miltei vuosisadan, jonka aikana se sai arvonimet "Hispaniensis" ja "Victrix". Jälkimmäisen se sai keisari Neron aikana. Legio VI:n ja Legio X:n sotilaat olivat ensimmäisiä Corduban, Emerita Augustan ja Caesaraugustan kaupunkien asukkaita.


title: Legio VI Victrix

text: Vuonna 67 keisari Neron asema horjui. Senaattoreita karkotettiin ja murhattiin, ja monet provinssien maaherrat punoivat juonta Neron kaatamiseksi. Hispania Tarraconensiksen maaherra Servius Sulpicius Galba huudettiin keisariksi kesäkuussa 68 Legio VI:n leirissä. Galba lähti vastaperustetun Legio VII Geminan kanssa Roomaan ja jätti kuudennen legioonan Hispaniaan. Tammikuussa 69 Germania Inferiorin maaherra Aulus Vitellius huudettiin keisariksi. Samaan aikaan Galba murhattiin, ja Marcus Salvius Otho nousi keisariksi. Vitelliuksen joukot kuitenkin kukistivat hänet maaliskuussa Cremonassa käydyssä taistelussa, minkä jälkeen Otho teki itsemurhan. Heinäkuussa Juudean ja Egyptin armeija huusi Titus Flavius Vespasianuksen keisariksi. Pian Vespasianukselle uskolliset joukot voittivat Vitelliuksen Cremonassa ja Vespasianus nousi keisariksi.


title: Legio VI Victrix

text: Verisen sisällissodan aikana Reinin raja oli jäänyt suojaamattomaksi. Bataavien germaaniheimo käytti tätä hyväkseen ja kapinoi roomalaisia vastaan. Aluksi bataavit menestyivät hyvin, mutta vuonna 70 Vespasianus lähetti suuren armeijan bataaveja kukistamaan. Tähän kuului myös Legio VI Victrix ja sen komentaja Sextus Caelius Tuscus. Kapina kukistettiin ja legioona jätettiin vartioimaan Reinin rajalinjaa Novaesiumin kaupunkiin Germania Inferiorin provinssissa.


title: Legio VI Victrix

text: Vuonna 89 Germania Superiorin maaherra Lucius Antonius Saturninus kapinoi keisari Domitianusta vastaan. Germania Inferiorin armeija, johon kuuluivat Legio VI Victrix, Legio I Minervia, Legio X Gemina ja Legio XXII Primigenia, sai käskyn marssia etelään ja kukistaa kapina. Tämä onnistui ja jokainen legioona sai keisarilta arvonimen "Pia Fidelis Domitiana" (). Kun Domitianus murhattiin vuonna 96, arvonimen viimeinen osa "Domitiana" pudotettiin pois.


title: Legio VI Victrix

text: Ensimmäisen vuosisadan lopulla Legio VI Victrix siirrettiin Castra Veteraan, missä se korvasi XXII Primigenian. Trajanuksen Daakian sotien aikana vuosina 101–102 ja 105–106 legioonan lippukuntia palveli muun muassa Tonavalla. Vuonna 122 legioona siirrettiin Britanniaan, missä se osallistui Hadrianuksen muurin rakentamiseen. Vuosina 139–142 legioona oli rakentamassa Antoninuksen muuria pohjoisempana. Vuonna 155 Britanniassa puhkesi laaja kapina, jonka tukahduttamiseen tarvittiin kolme vuotta. Legioonat kärsivät kovia tappioita, ja vahvistuksia otettiin Germanian legioonista.


title: Legio VI Victrix

text: Vuosina 165–166 tuleva keisari Publius Helvius Pertinax palveli legioonassa. Hänen kuolemansa jälkeen vuonna 193 valtakunnassa syntyi uusi sisällissota Italian Didius Julianuksen, Tonavan Septimius Severuksen, idän Pescennius Nigerin sekä Gallian ja Britannian Clodius Albinuksen kesken. Severus liittoutui ensin Albinuksen kanssa, jolloin hän pystyi kukistamaan Nigerin ja Julianuksen joukot. Vuonna 196 Clodius havitteli koko valtakuntaa itselleen ja toi Britannian legioonat mukanaan Galliaan. Clodiuksen armeija kuitenkin kukistettiin suuressa taistelussa, joka käytiin Lugdunumin lähellä. Tämän jälkeen Septimius Severuksesta tuli valtakunnan kiistaton hallitsija.


title: Legio VI Victrix

text: Kun Britannian legioonat, VI Victrix mukaan lukien, palasivat takaisin provinssiinsa, ne joutuivat valtaamaan takaisin Eboracumin, joka oli provinssin vallanneiden britannialaisheimojen hallussa. Tämän jälkeen legioonan sotilaat osallistuivat Hadrianuksen muurin korjaamiseen. Vuonna 208 Septimius Severus matkasi Britanniaan ja marssi sotaretkelle Skotlantiin paikallisia heimoja vastaan. Myös Legio VI Victrix osallistui Severuksen Britannian sotaretkeen ja sai arvonimen "Britannica". 200-luvulla Severuksen valloittamat alueet kuitenkin hylättiin ja Victrix pysyi Eboracumissa.


title: Legio VI Victrix

text: Kun Gallian keisarikunta keisari Postumuksen johdolla irtautui keskushallinnosta vuonna 260, Britannian legioonat, VI Victrix mukaan lukien, tukivat Postumusta. Keisari Aurelianus kuitenkin kukisti Gallian keisarikunnan joukot vuonna 274, ja Britannia liitettiin takaisin Rooman valtakuntaan. Vuosina 286–297 Britannia kapinoi uudestaan ja legioona kannatti Carausiusta ja Allectusta. Vuonna 306 Legio VI Victrixin sotilaat huusivat Konstantinus Suuren keisariksi Eboracumissa. 300–400-luvulla legioona kärsi varmasti kovia tappioita kapinoissa ja paikallisten heimojen hyökkäyksissä. Legioona luultavasti evakuoitiin takaisin Galliaan vuonna 402 Stilichon määräyksestä. Tämän jälkeen legioona katoaa lähteistä.


title: Sibyllan kirjat

text: Sibyllan kirjat () oli kokoelma kreikankielisiä heksametrimuotoisia oraakkelinlausumia, jotka oli laitettu sibyllojen nimiin. Kirjoilla oli tärkeä rooli roomalaisessa valtionuskonnossa. Rooman viimeisen kuninkaan Tarquinius Superbuksen kerrotaan hankkineen kirjat Cumaen Sibyllalta, ja niiltä haettiin neuvoa useiden Rooman tasavaltaa ja keisarikuntaa kohdanneiden kriisien aikana. Kirjat ovat kadonneet muutamia katkelmia lukuun ottamatta.


title: Sibyllan kirjat

text: Sibyllan kirjoja ei tule sekoittaa niin kutsuttuihin (Pseudo-)Sibyllan oraakkeleihin, joiden katsotaan olevan juutalais-kristillistä alkuperää.


title: Sibyllan kirjat

text: Roomalaisen perimätiedon mukaan vanhimmat Sibyllan kirjojen kokoelmat vaikuttavat syntyneen Solonin ja Kyyroksen aikaan Gergiksessä Ida-vuorella, Troaksessa. Ne laitettiin Hellespontoslaisen Sibyllan nimiin, ja niitä säilytettiin Apollonin temppelissä Gergiksessä. Sieltä kokoelma päätyi Erythraihin, jossa siitä tuli kuuluisa Erythrailaisen Sibyllan oraakkelinlausumina. Vaikuttaa siltä, että juuri tämä kokoelma päätyi lopulta Cumaeen ja sieltä edelleen Roomaan.


title: Sibyllan kirjat

text: Kertomus siitä, kuinka Tarquinius hankki Sibyllan kirjat, on eräs Rooman historian tunnetuimmista myyteistä. Vergiliuksen mukaan Aineias haki Cumaessa neuvoa Sibyllalta ennen laskeutumistaan manalaan. Cumaen Sibylla tarjosi Tarquiniukselle yhdeksää kirjaa näitä ennustuksia. Kun kuningas kieltäytyi ostamasta niitä kohtuuttomana pitämäänsä hintaan vedoten, Sibylla poltti kirjoista kolme ja tarjosi jäljelle jäänyttä kuutta kirjaa samaan kovaan hintaan. Tarquinius kieltäytyi jälleen, jolloin Sibylla poltti toiset kolme kirjaa ja toisti tarjouksensa. Lopulta kuninkaan uteliaisuus voitti, ja hän osti viimeiset kolme kirjaa alkuperäiseen hintaan. Kertomukseen viitataan Varron kadonneessa kirjassa, jota Lactantius ("Institutiones Divinae" I.6) ja Origenes lainaavat.


title: Sibyllan kirjat

text: Sibyllan kirjoja säilytettiin Rooman Capitolium-kukkulalla Juppiterin temppelin alapuolella sijainneessa holvissa. Kirjat oli uskottu patriisien vastuulle. Aluksi vartijoita oli kaksi. Noin vuonna 367 eaa. nimitettiin kymmenen vartijaa, viisi patriisia ja viisi plebeijiä; heistä käytettiin nimitystä "decemviri sacris faciundis". Myöhemmin, todennäköisesti Sullan aikana, vartijoiden lukumäärää kasvatettiin viiteentoista, "quindecimviri sacris faciundis". Vartijat olivat yleensä entisiä konsuleita tai preettoreita. Virka oli elinikäinen, ja siinä toimivat oli vapautettu muista julkisista velvollisuuksista.


title: Sibyllan kirjat

text: Vartijoiden tehtävänä oli pitää kirjat turvassa ja salassa, sekä hakea kirjoilta neuvoa senaatin määräyksestä. Kirjoilta ei haettu tarkkoja ennustuksia tulevaisuuden tapahtumista, vaan ohjeita uskonnollisia riittejä varten, jotka olivat tarpeen onnettomuuksien ehkäisemiseksi ja pahojen ennusmerkkien (kuten komeetat, maanjäristykset ja kulkutaudit) sovittamiseksi. Koska kirjat oli kirjoitettu kreikan kielellä ja heksametrimuodossa, kirjojen pitäjiä avusti aina kaksi kreikan kielen tulkkia.


title: Sibyllan kirjat

text: Sibyllan kirjojen pitäjät johtivat myös Apollonin, ”Suuren äidin” Kybelen sekä Cereksen palvontaa, jonka kirjat olivat tuoneet mukanaan. Näin kirjoilla oli suuri vaikutus siihen, että kreikkalaisia kulttimenoja ja jumalakäsityksiä alettiin soveltaa roomalaisessa valtionuskonnossa, joka oli jo aiemmin saanut epäsuoria vaikutteita etruskien uskonnon kautta.


title: Sibyllan kirjat

text: Kun Juppiterin temppeli paloi vuonna 83 eaa., kirjat tuhoutuivat. Rooman senaatti määräsi vuonna 76 eaa. kirjat korvattaviksi vastaavilla oraakkelinlausumilla, joita koottiin Erythraista, Troijasta, Samokselta, Sisiliasta ja Afrikasta. Tämä uusi kirjakokoelma talletettiin uudelleenrakennettuun Juppiterin temppeliin yhdessä roomalaisperäisten oraakkelinlausumien, kuten Tiburin Sibyllan ja Marciuksen veljesten lausumien, kanssa. Papit valitsivat lausumista ne, jotka vaikuttivat heistä tosilta. Augustus siirrätti kirjat pontifex maximuksen roolissa Capitoliumilta Palatinuksella sijainneeseen Apollon Patrouksen temppeliin vuonna 12 eaa., sen jälkeen kun ne oli tutkittu ja kopioitu. Siellä ne säilyivät noin vuoteen 405 saakka. Runoilija Rutilius Claudius Namatianuksen mukaan kenraali Stilicho (kuoli vuonna 408) poltatti kirjat, koska niitä käytettiin hyökkäyksiin hänen hallintoaan vastaan.


title: Sibyllan kirjat

text: Historiankirjoittajat ovat kirjanneet ylös tapauksia, jolloin Sibyllan kirjoihin on turvauduttu:Koska kirjat ovat kadonneet, niiden tarkasta sisällöstä ei ole tietoa. Kirjat vaikuttavat sisältäneen ennen kaikkea uskonnollisten riittien kuvauksia. Kirjat oli todennäköisesti kirjoitettu palmunlehdille. Tästä on päätelty myös, ettei neuvoa haettaessa etsitty mitään tiettyä kohtaa, vaan lehdet sekoitettiin, ja tämän jälkeen joku niistä vedettiin esille. Roomalaiset uskoivat, että kirjoihin oli kirjattu Rooman valtakunnan kohtalo.


title: Sibyllan kirjat

text: Joitakin aitoja Sibyllan kirjojen säkeitä on säilynyt Flegon Tralleislaisen (100-luku) teoksessa "Ihmeistä" ("Peri thaumasiōn"). Ne muodostavat oraakkelinlausuman tai kahden lausuman yhdistelmän, joka koostuu yhteensä 70 heksametrisäkeestä. Ne kertovat erään androgyynin syntymästä, ja antavat pitkän luettelon jumalille osoitetuista rituaaleista ja uhreista.


title: Sibyllan kirjat

text: Useat ensimmäisen vuosisadan juutalaiset ja kristilliset kirjailijat, kuten Josephus ja Athenagoras Ateenalainen, lainaavat ”Sibyllan oraakkeleita”. Athenagoras kirjoitti kirjeen Marcus Aureliukselle noin vuonna 176, ja lainasi siinä sanasta sanaan eräästä oraakkelinlausumaa samassa yhteydessä kuin viittasi pakanallisiin kirjailijoihin kuten Homerokseen ja Hesiodokseen, sanoen useita kertoja, että kaikkien näiden teosten pitäisi olla jo tuttuja keisarille. Alkuperäisten Sibyllan kirjojen kopioita (sellaisina kuin ne oli vuonna 76 eaa. uudelleen koottu) oli tuolloin vielä olemassa. Nykyään tutkijat pitävät Sibyllan oraakkeleita kuitenkin alkuperältään juutalais-kristillisenä kokoelmana, joka sai lopullisen muotonsa 400-luvulla.


title: Baoanit

text: Baoanit (myös "bonanit") ovat Kiinassa asuva etelämongolilaista baoanin kieltä puhuva kansa. Vuonna 1990 heitä laskettiin olevan 11 700 henkeä.


title: Baoanit

text: Baoanit asuvat Gansun ja Qinghain maakunnissa. Heidän esi-isiään ovat Mongolivaltakunnan rajoille sotapalvelusta varten 1200–1300-luvuilla siirretyt mongolit. Pääelinkeinoja ovat maanviljely ja karjanhoito. Kulttuuriin ovat vaikuttaneet tiibetiläiset ja hui-kiinalaiset. Uskonnoltaan baoanit ovat Gansussa muslimeja ja Qinghaissa lamalaisia buddhalaisia.


title: Baoanit

text: Baoanien alkuperästä tiedetään vain vähän. Heidän suullisen perinteensä mukaan he polveutuvat Tšingis-kaanin armeijan sotilaista. Mongolien Yuan-dynastian hajotessa suuri osa mongolisotilaista ja virkamiehistä palasi Mongoliaan pienemmän osan jäädessä aloilleen, näiden joukossa baoanit. Nimitys baoanit tulee Qinghain Tongrenissa sijainneesta Ming-dynastian aikaisesta Baoanin linnoituksesta, jonka lähistöllä he alun perin asuivat. Oma etninen identiteetti heille syntyi tulevina vuosisatoina heidän sekoittuessaan tiibetiläisten, han- ja hui-kiinalaisten ja tuiden kanssa. Kiinalaiset etnologit pitävät heitä huiden sukulaiskansana. Osa taas pitää heitä yksinkertaisesti islamin uskoon kääntyneinä tuina. Suufilaisen Ma Laichin tiedetään käännyttäneen ainakin paikallisia tiibetiläisiä islamiin 1700-luvun alkupuolella.


title: Baoanit

text: Vuonna 1862 buddhalaiset tiibetiläiset ja tut hyökkäsivät baoaneja vastaan Rong-Lon luostarin yllyttäminä vaatien näitä kääntymään buddhalaisuuteen. Hyökkäyksistä selvinneet baoanit muuttivat ensin salaarien asuttamaan Xunhuaan ja ottivat sitten osaa hui-kapinaan vuonna 1862. Kapinan epäonnistuttua he muuttivat edelleen Jishishaniin Gansun alueen puolelle. Baoaneista tuli yksi Kiinan virallisista vähemmistöistä vuonna 1952. Erottelu muihin ryhmiin tehtiin pitkälti uskonnon perusteella. Suuri valtaosa rekisteröityneistä baoaneista asui Jishishanissa, kun taas Tongrenissa heitä oli vuonna 1982 vain 170. Tongrenissa on kuitenkin 2 000-3 000 baoanin kielen puhujaa, mutta koska he ovat buddhalaisia, heidät lasketaan tuiksi. Jishishanista tuli vuonna 1981 dongxiangien, salaarien ja baoanien autonominen kunta. Se on yksi Kiinan köyhimmistä kunnista.


title: Baoanit

text: Gansun baoanit ovat sunnalaisia ja šiialaisia muslimeja. Suuri osa heistä kuuluu jompaankumpaan kahdesta suuresta suufilaisesta "menhuanista", jotka ovat "Yatou" ja "Gaozhaojia". Yatoulla on noin 5 000 seuraajaa ja Gaozhaojialla 3 000. Qinghain puolella baoanit ovat buddhalaisia. Baoanit ovat pääasiassa maanviljelijöitä ja he kasvattavat vehnää ja ruista. Paikallisesti he ovat tunnettuja myös käsitöinä tekemistään puukoista.


title: Mogolit

text: Mogolit ovat Afganistanissa asuva länsimongolilaista mogolin kieltä puhuva kansa. Heidän esi-isiään ovat 1200-luvulla alueelle siirtyneet mongolivalloittajat, jotka ovat sekoittuneet paikallisväestöön. Antropologiselta tyypiltään he muistuttavat afgaaneja ja beludžeja. Mogolin kieli on vaihtumassa dariin. Vuoristossa asuvat mogolit harjoittavat paimentolaisuuteen perustuvaa karjanhoitoa, tasangolla asuvat maanviljelyä. Kulttuurissa on arkaaisia mongolilaisia piirteitä. Uskonto on sunnalainen islam. Mogolien määräksi on arvioitu muutamia tuhansia.


title: Mogolit

text: Mogolit polveutuvat mongoleihin kuuluneista negüdereista, jotka asettuivat Sistanin provinssiin nykyisen Afganistanin ja Iranin rajalle noin vuonna 1270. Mogolien kaksi tunnettua klaaninimeä "Burghut" ja "Arghun" ovat olleet käytössä muualla vain niin sanotussa Sinisessä ordassa. Timur Lenk alisti negüderit vuonna 1383. 1500- ja 1600-luvun historiallisissa lähteissä heitä kuvaillaan paimentolaisiksi. Baburin tiedetään todenneen, että osa heistä puhui edelleen mongolin kieltä vielä hänen elinaikanaan. Vielä 1800-luvun alussa mogolit asuttivat yksinomaan vuoristolaaksoja Ghoratin provinsissa, mutta pataanien aiheuttaman paineen takia he muodostivat useita kyliä lähelle Heratia vuonna 1815 ja vuonna 1935 myös Meimanan ja Pol-e Khomrin lähistöille. Ghoratissa mogolit harjoittivat viljelyä keinokastelun avulla ja kesäisin he elivät jurtissa karjansa laiduntaessa niityillä niiden lannoittamista varten. Klaanijako burghuteihin ja arghuneihin muistettiin, mutta sillä ei ollut käytännön merkitystä. Heratin mogolit olivat vuokraviljelijöitä ja Pol-e Khomrin mogolit harjoittivat osittaista paimentoliasuutta. Vuonna 1954 mogolien määräksi arvioitiin useita tuhansia. Heratin mogolit säilyttivät kielensä pitkään, kun taas Ghoratissa kieli vaihtui dariin ja Pol-e Khomrissa pataaniin. Kuitenkin Heratissakin kieli oli 1900-luvulla jo rappeutunutta ja esimerkiksi kaikista numeroista viidestä ylöspäin käytettiin darin kielisiä nimityksiä. Afganistanin sodan vaikutuksia yhteisöön ja sen jälkeistä kehitystä ei tunneta kunnolla.


title: Luettelo Vanuatun kaupungeista

text: Tämä on luettelo Vanuatussa sijaitsevista kaupungeista.


title: HMS New Zealand

text: HMS New Zealand on ollut kolmen Britannian Kuninkaallisen laivaston aluksen nimenä.


title: Petra Häkkinen

text: Petra Häkkinen (s. 31. tammikuuta 1979 Helsinki, Suomi) on suomalainen jalkapallomaalivahti.


title: Petra Häkkinen

text: Häkkinen edusti urallaan kasvattajaseuraansa Helsingin Palloseuraa, Malmin Palloseuraa, Tikkurilan Palloseuraa ja Helsingin Jalkapalloklubia. Hän voitti Suomen-mestaruuden HJK:ssa vuonna 2005.


title: Petra Häkkinen

text: Maajoukkueessa Häkkinen teki ensiesiintymisensä 16. maaliskuuta 2004 ystävyysottelussa Kiinaa vastaan. Hän pelasi urallaan kolmessa maaottelussa vuosien 1997 ja 2006 välillä. Hänet valittiin joukkueen kokoonpanoon vuoden 2009 EM-kilpailuihin.


title: Bamumit

text: Bamumit ovat Kamerunissa Mbam- ja Nun-jokien välisellä alueella asuva bantukieltä puhuva kansa. Vuonna 1978 heitä arvioitiin olevan 120 000 henkeä.


title: Bamumit

text: 1600-luvulta lähtien bamumit muodostivat Bamumin valtakunnan. 1800-luvun lopulla sen hallitsija Ibrahim Njoya loi bamumin kieltä varten omaperäisen bamum-kirjoituksen. Bamumin kieltä puhuu noin 215 000 henkeä.


title: Bamumit

text: Kansan pääelinkeino on maanviljely. Monet käyvät palkkatyössä kahvi- ja banaani-viljelmillä. Suurin osa on muslimeja tai kristittyjä.


title: Marshall Teague

text: Marshall Teague (22. helmikuuta 1922 – 11. helmikuuta 1959) oli yhdysvaltalainen Indianapolis 500- ja Nascar-kuljettaja. Hän osallistui kolmeen Indianapolis 500 -kilpailuun kausilla 1953–1954 ja 1957. Hän oli vuoden 1957 kilpailussa seitsemäs, juuri pistesijojen ulkopuolella. Teague kilpaili Nascar-sarjassa myös vuosina 1949–1952 ja voitti seitsemän kertaa. Lisäksi hän oli kolmesti paalulla ja ajoi 11 kertaa kymmenen parhaan joukkoon. Hänet tunnettiin lempinimellä "rantojen kuningas" ajoistaan Daytona Beach Road Course kilpailuissa. Vuosina 1951–1952 Teague oli Hudson Motorsin jäsen ja Fabulous Hudson Hornetin ajaja. Hän kilpaili myös stock car -sarjassa vuosina 1951–1954 ja voitti 27 tapahtumaa ja kaksi mestaruutta.


title: Marshall Teague

text: Teague kuoli vuonna 1959 yrittäessään nopeusennätystä Daytona International Speedwayllä. Hänet on valittu National Motorsports Press Association Hall of Fameen vuonna 1969, National Auto Racing Hall of Fameen 1988, NASCAR mechanics Hall of Fameen 1989 ja American Auto Racing Writers and Broadcasters Hall of Fameen vuonna 1991.


title: Bamum

text: Bamum oli bamumien muodostama historiallinen valtio. Se käsitti Mbam- ja Nun-jokien välisen alueen nykyisessä Kamerunissa. Pääkaupunkina toimi Foumban.


title: Bamum

text: Bamumit siirtyivät alueelle 1600-luvun tienoilla. Ensimmäinen hallitsija oli Ntšare, joka yhdisti 18 heimopäällikön alueet. Hän kävi sotaa Adamawasta tulleita fulbeja vastaan. Lopullisesti valtakunta muodostui 1700-luvun lopulla Mbusombvon hallituskaudella. Hallitsijan eli "mfun" ohella valtaa käytti hänen äitinsä sekä ylimystön muodostama neuvosto. 1700–1800-luvuilla alueella kehittyi feodalismi. Talonpojat joutuivat maaorjan asemaan ja samalla muodostui perinnöllinen aristokratia. Vanhastaan esiintyi myös orjuutta.


title: Bamum

text: Ibrahim Njoyan hallituskaudella (noin 1888–1922) Bamumissa kehittyivät käsityöammatit ja korkealaatuinen taide. Bamumin kieltä varten luotiin omaperäinen kirjoitusjärjestelmä, ns. bamum-kirjoitus, jota opetettiin kouluissa. 1800-luvun lopulla alueelle levisi islam ja 1900-luvun alussa kristinusko. Vuonna 1902 valtakunta liitettiin Saksan siirtomaahan Kameruniin. Vuonna 1922 siitä tuli osa Ranskan Itä-Kamerunia.


title: Krystal Meyers

text: Krystal Nicole Meyers (s. 31. heinäkuuta 1988, Orange County, Kalifornia) on yhdysvaltalainen kristillinen rocklaulaja-lauluntekijä ja muusikko. Ensimmäisen sooloesityksensä hän lauloi viisivuotiaana kirkossa.


title: McCarranin kansainvälinen lentoasema

text: McCarranin kansainvälinen lentoasema on Las Vegasin metropolialueen päälentoasema. McCarran sijaitsee kahdeksan kilometriä Las Vegasin keskustasta etelään, Las Vegas Stripin eteläpäässä Paradisen epäitsenäisen asutuskeskuksen alueella. Lentokoneiden lähtöjen ja saapumisten määrässä laskettuna McCarran on Yhdysvaltain ja maailman kuudenneksi vilkkain lentoasema. Lentoaseman merkittävin yhtiö on Southwest Airlines.


title: McCarranin kansainvälinen lentoasema

text: Lentoasema perustettiin vuonna 1942 nimellä Alamo Airport. Vuonna 1948 nimi muutettiin nevadalaisen senaattorin Pat McCarranin mukaan McCarran Fieldiksi.


title: McCarranin kansainvälinen lentoasema

text: Terminaali 1 on vilkkain terminaali ja sillä on 96 porttia ja neljä osastoa. B-osastossa on 20 porttia: B1-B4, B6, B8-B12, B14, B15, B17, B19-B25. C-osastossa on 20 porttia: C1-C4, C5, C7-C9, C11, C12, C14, C16, C18, C19, C21-C26.D-osastossa on 45 porttia: D1-D12, D14, D16-D26, D31-D43, D50-D58. Terminaali 2 tunnetaan myös Charter International Terminalina. Terminaalissa on kahdeksan porttia (T2-1:stä T2-8:een), josta neljä on tarkoitettu kansainvälisiä lentoja varten. McCarranilta operoidaan myös charter- ja rahtilentoja sekä helikopterilentoja Grand Canyonille.


title: McCarranin kansainvälinen lentoasema

text: Lentoaseman viralliset sivut


title: Bamum-kirjoitus

text: Bamum-kirjoitus on Kamerunissa puhuttua bamumin kieltä varten laadittu omaperäinen kirjoitusjärjestelmä. Sen loi vuoden 1896 tienoilla Bamumin hallitsija Ibrahim Njoya.


title: Bamum-kirjoitus

text: Kahdenkymmenen vuoden aikana Njoya kehitti kirjoitusjärjestelmästä seitsemän muunnosta. Ensimmäinen niistä oli 510 merkkiä käsittänyt kuvakirjoitus. Myöhemmin merkkien määrä väheni, ja järjestelmästä kehittyi foneettinen tavumerkistö. Kolmannesta variantista lähtien kirjoituksen suunta oli vasemmalta oikealle. Bamum-kirjoituksen mallina on mahdollisesti toiminut läntisessä Nigeriassa 1800-luvun puolivälistä käytetty nsibidi-muistiinpanojärjestelmä.


title: Bamum-kirjoitus

text: Njoyan kuoltua bamum-kirjoitus jäi pois käytöstä. Säilyneet tekstit käsittävät kirjeenvaihtoa, hallitsijan määräyksiä, Bamumin historian, lääkekirjan ja Raamatun käännöksiä.


title: Ibrahim Njoya

text: Ibrahim Njoya (? – 1933) oli nykyisen Kamerunin alueella sijainneen Bamumin valtakunnan hallitsija.


title: Ibrahim Njoya

text: Njoya peri vallan isältään lapsena vuoden 1888 tienoilla. Sijaishallitsijana toimi aluksi hänen äitinsä. Njoya kehitti käsityötaidetta, loi omaperäisen bamum-kirjoituksen ja perusti kouluja. Hän on kirjoittanut Bamumin historian sekä kristinuskoa ja islamia yhdistäviä synkreettisiä uskonnollisia käsityksiään esittelevän teoksen. Vuonna 1922, kun Itä-Kamerun siirtyi Ranskan hallintaan, Njoya karkotettiin Yaoundéen.


title: Unto Lehtonen

text: Unto Erkki Olavi Lehtonen (31. lokakuuta 1919 Elimäki – 1. heinäkuuta 1944 Manssila, Rajakontu) oli suomalainen runoilija joka kaatui jatkosodan aikana.


title: Unto Lehtonen

text: Kahdeksanlapsiseen perheeseen syntyneen Unto Lehtosen isä oli Valtion rautateiden palveluksessa Korian rautatieasemalla. Lehtonen aloitti runojen kirjoittamisen jo 1930-luvulla käydessään Kotkan lyseota ja hän kuului jäsenenä Nuoren Voiman liiton harrastuspiiriin.


title: Unto Lehtonen

text: Talvisotaan Lehtonen lähti vapaaehtoisena ja hän osallistui sodan loppuvaiheissa Suomenlahden rannikolla käytyihin taisteluihin. Välirauhan aikana kesällä 1940 Lehtonen kävi upseerikurssin ja hänestä tuli vänrikki 1941 ja luutnantti 1942.


title: Unto Lehtonen

text: Jatkosodan aikana Lehtonen oli joukkueenjohtajana aluksi Karjalankannaksella ja sitten Syvärillä JR 2:n 7. komppaniassa. Hän toimi myös JR 2:n II pataljoonan valistusupseerina. Lehtonen jatkoi runojen kirjoittamista myös rintamalla. Kesäkuun lopulla 1944 suomalaiset joutuivat vetäytymään Syväriltä ja Aunuksesta venäläisten suurhyökkäyksen tieltä Rajakonnun seudulle vanhan rajan tuntumaan. Lehtonen toimi tässä vaiheessa JR 2:n II pataljoonaan lähettiupseerina. Pataljoonan esikunta joutui tykistötuleen Manssilan kirkonmäellä 1. heinäkuuta 1944 ja tässä yhteydessä Lehtonen sekä pataljoonan komentaja majuri Tauno Simo kaatuivat. Lehtosen ja Simon ruumiit jäivät kentälle.


title: Unto Lehtonen

text: Lehtosen rintamalla kirjoittamia runoja julkaistiin "Kukkiva murhe"-nimisenä kokoelmana 1945.


title: Zarema Sadulayeva

text: Zarema Sadulayeva (n. 1974 - 10. elokuuta 2009) oli venäläinen lasten puolesta toiminut ihmisoikeusaktivisti, joka murhattiin yhdessä aviomiehensä kanssa elokuussa 2009. Sadulayevan murha liittyi käynnissä olleeseen murhasarjaan, jossa tuntemattomat murhaajat tappoivat Tšetšenian sotarikoksia julki tuoneita ihmisoikeusaktivisteja, lakimiehiä ja toimittajia.


title: Shorty Templeman

text: Clark "Shorty" Templeman (12. elokuuta 1919 Pueblo, Kalifornia, Yhdysvallat – 24. elokuuta 1962 Marion, Ohio) oli yhdysvaltalainen Formula 1 ja Indianapolis 500 -kuljettaja.


title: Shorty Templeman

text: Templeman osallistui viiteen Indianapolis 500 -kilpailuun kausilla 1955, 1958 ja 1960–1962. Hän oli parhaimmillaan neljäs vuoden 1961 kilpailussa.


title: Shorty Templeman

text: Templemanin ajamista Indianapolis 500 -kilpailuista vuosien 1950-1960 tulokset laskettiin mukaan Formula 1 -kausiin. Vuonna 1955 hän osallistui kilpailuun Trevis -tallissa ja Kurtis Kraftilla vuosina 1958 sekä 1960. Hän keskeytti jokaisella kerralla eikä saanut yhtään Formula 1:iin mukaan luettavaa pistettä kisoista.


title: Shorty Templeman

text: Templeman kilpaili myös AAA- ja USAC-sarjoissa vuosina 1954–1962 ja oli parhaimmillaan toinen vuonna 1961 Syrakusassa ja DuQuoinissa. Templeman kilpaili myös Midget cars -sarjassa voittaen viisi Washington State- ja kolme Oregon Midget -mestaruutta. Hän voitti myös kolme USAC National Midget Seriesin mestaruutta ja kolme Night Before the 500 -mestaruutta Indianapolisissa 1956. Hän kuoli midget car -kilpailussa Ohiossa 1962.


title: Shorty Templeman

text: Templeman on valittu vuoden 1984 National Sprint Car Hall of Fameen ja vuoden 1984 National Midget Auto Racing Hall of Fameen.


title: Foumban

text: Foumban on kaupunki Kamerunissa. Se sijaitsee 70 kilometriä Bafoussamista koilliseen. Asukkaita arvioitiin vuonna 2005 olevan noin 84 000 henkeä.


title: Foumban

text: 1900-luvun alkuun saakka Foumban oli Bamumin valtakunnan pääkaupunki. Nykyään se on merkittävä perinteisen käsityötaiteen keskus ja suosittu matkailukohde. Kaupungissa on kotiseutumuseo ja vuonna 1917 valmistunut Bamumin hallitsijan Ibrahim Njoyan palatsi.


title: Marco Andretti

text: Marco Michael Andretti (s. 13. maaliskuuta 1987 Nazareth, Pennsylvania) on yhdysvaltalainen autourheilija, joka ajaa IndyCar Series -sarjassa Andretti Autosport -tallissa. Vuonna 2015 hän ajoi myös yhden kilpailun Formula E -sarjassa Andretti Autosport -tallissa.


title: Marco Andretti

text: Andretti on vuoden 1991 CART-mestarin Michael Andretin poika ja vuoden 1978 F1-maailmanmestari Mario Andretin pojanpoika.


title: Marco Andretti

text: Marco aloitti ajamisen useiden muiden kuljettajien tavoin kartingista. Ensimmäiseen kilpailuunsa hän osallistui 1997, 10-vuotiaana. Andretti siirtyi isompiin autoluokkiin 2003, ja heti ensimmäisellä kaudellaan hän voitti 8 osakilpailua ollen Barber Formula Dodge Eastern Championship-sarjan paras tulokas. Seuraavalla kaudella hän veikin jo sarjan mestaruuden. 2005 alla oli Star Mazda-auto, josta tie vei kaikkien aikojen nuorimpana kuljettajana Amerikan suurimpaan lokasuojattomien sarjaan, IRL:ään.


title: Marco Andretti

text: Avauskisassaan 26. maaliskuuta 2006 Andretti ylsi aika-ajossa 13. lähtöruutuun, mutta joutui keskeyttämään auton rikkouduttua. Hän ajoi ensimmäisessä Indy 500 -kilpailussaan sensaatiomaisesti toiseksi Sam Hornish Jr.n jälkeen. Kuljettajien välinen ero oli Indyn historian toiseksi pienin; 0,0635 sekuntia. Elokuussa Andretti otti ensimmäisen voittonsa, ollen sillä hetkellä nuorin kilpailun voittanut IRL-kuljettaja.


title: Marco Andretti

text:
Andretti pääsi testaamaan Hondan Formula 1 -autoa joulukuussa 2006 ja helmikuussa 2007. Testit sujuivat hyvin, ja hän kertoi nauttineensa kokemuksesta suuresti mutta ei aio siirtyä ykkösiin ennen kuin on voittanut Indy 500 -kilpailun.
Tätä Andretti ei ole toistaiseksi pystynyt saavuttamaan. Hänen paras saavutuksensa Indy 500 -kilpailussa on hänen 2006 saavuttamansa toinen sija.


title: Marco Andretti

text: Kausi 2007 ei ollut tulokaskauden tapaan menestyksekäs; 17 kilpailussa Marco onnistui pääsemään maaliin vain seitsemän kertaa, ollen loppupisteissä 11. Kauden parhaaksi sijoitukseksi jäi Michigan International Speedwayltä tullut kakkossija.


title: Marco Andretti

text: Sama tahti jatkui seuraavalla kaudella. 2008 parhaaksi saavutukseksi jäi ensimmäisen kilpailun toinen sija. Andretti menestyi ovaaleilla, mutta oli suurissa vaikeuksissa katu- ja moottoriradoilla. Loppusijoitus seitsemäs.


title: Marco Andretti

text: Sijoitukset tasoittuivat huomattavasti edelliskaudesta kaudelle 2009. Andretti pääsi maaliin yhä useammin, mutta palkintokorokesijoitukset ovat kiertäneet Andrettia ennen neljää viimeistä kilpailua.


title: Marco Andretti

text: Andrettia pidettiin yhtenä todennäköisimmistä kuljettajavaihtoehdoista uudelle US F1 -tallille, joka yritti mukaan formula 1 -sarjaan kaudelle 2010. Talli ei kuitenkaan huolimatta sille annetusta tallipaikasta kyennyt osallistumaan kilpailuihin, ja Andretti jatkoi IRL:ssä myös kaudella 2010.


title: Marco Andretti

text:
Marco ajoi A1 Grand Prix -sarjassa A1 Team USA -tallissa kyseisen sarjan viimeiseksi jääneellä kaudella 2008-09 kymmenen osakilpailuja.
Andretin paras sijoitus oli hänen Malesiassa ajamansa kolmas sija.


title: Marco Andretti

text: * Kausi käynnissä.


title: Annales maximi

text: Annales maximi olivat Rooman tasavallan pontifex maximuksen pitämiä aikakirjoja. Ylipappi kirjasi kaikki merkittävät julkiset tapahtumat yksityiskohtaisesti ja julkaisi lyhennetyn version valkoisella taululla, joka sijaitsi Regian ulkopuolella Forum Romanumilla. Annaalien pito lakkasi Gracchusten aikana vuonna 133 eaa. Tuolloin ne täyttivät 80 kirjaa, ja sisälsivät tapahtumat kaupungin myyttisestä alusta tuolloisen pontifex maximuksen Publius Mucius Scaevolan kauteen saakka.


title: Annales maximi

text: Cicero viittaa käytäntöön, ja Cato tuomitsi siihen liittyvän taikauskon sekä sen, että kirjoihin kirjattiin vähäpätöisiä seikkoja ja huonoja uutisia, kuten nälänhätiä. Varhaiset roomalaiset historioitsijat kuitenkin hyödynsivät annaaleja paljon lähteenään.


title: Tuoksuampiaisyrtti

text: Tuoksuampiaisyrtti eli turkkilainen melissa ("Dracocephalum moldavica") on hyväntuoksuinen, yksivuotinen yrttikasvi, joka on kotoisin Himalajan ja Etelä-Siperian alueelta. Suomessa se on vielä suhteellisen uusi tulokas.


title: Tuoksuampiaisyrtti

text: Tuoksuampiaisyrtti kasvaa keskimäärin 50 cm korkeaksi ja kukkii heinä–elokuussa. Sillä on sinipunaiset tai siniset kukat, jotka muodostavat tähkämäisiä kukintoja ylempien lehtien lehtihankoihin.


title: Tuoksuampiaisyrtti

text: Kasvi muistuttaa kemialliselta koostumukseltaan sitruunamelissaa. Sitä on käytetty 1500-luvulta lähtien rohtona edistämään ruoansulatusta ja lievittämään ilmavaivoja ja kouristuksia. Paitsi rohtona tuoksuampiaisyrttiä käytetään myös mesikasvina, tee- ja mausteyrttinä sekä hajuvesiteollisuuden raaka-aineena.


title: Kansalaisinfo

text: Kansalaisinfo on Suomen eduskunnan kaikille kansalaisille avoin palvelupiste, joka on toiminut vuodesta 2004 alkaen eduskunnan lisärakennuksessa Pikkuparlamentissa Helsingin keskustassa osoitteessa Arkadiankatu 3. Pikkuparlamentin Kansalaisinfossa on saatavilla tietoa ja materiaalia eduskunnasta ja sen toiminnasta. Myös Ulkoasiainministeriön Eurooppatiedotuksen Helsingin toimipiste toimi Kansalaisinfossa joulukuuhun 2012 asti.


title: Kansalaisinfo

text: Pikkuparlamenttiin ja Kansalaisinfon kuljetaan yhdestä ovesta. Kansalaisinfon tiloissa ollaan heti ovesta sisään tullessa, muualle Pikkuparlamenttiin jatketaan matkaa turvatarkastuksen kautta. Kansalaisinfossa voi käyttää maksutta langatonta verkkoyhteyttä (WLAN) ja tilassa on muutama internet-pistäytymispääte, joilla voi selata eduskuntaan liittyviä tai muita internet-sivuja. Eduskunnan lisäksi Kansalaisinfossa toimii Fazer Amican kahvila Café Pikku Parlamentti.


title: Kansalaisinfo

text: Kansalaisinfo tarjoaa tietoa ja maksuttomia esitteitä eduskunnasta ja sen toiminnasta, eduskuntatyöstä, Eduskunnan kirjastosta ja eduskunnan oikeusasiamiehestä. Kansalaisinfon auditoriossa voi tutustua eduskuntaa esittelevän videoon. Hieman yli 8 minuuttia kestävän videon voi katsoa suomeksi, ruotsiksi, englanniksi, saksaksi, espanjaksi, ranskaksi, venäjäksi tai kiinaksi. Suomenkielisessä videossa on lisäksi suomalainen tekstitys.


title: Kansalaisinfo

text: Kansalaisinfo on auki maanantaista perjantaihin 10–16. Kun eduskunnan täysistunto on käynnissä samaan aikaan, eikä Kansalaisinfossa ole mitään tilaisuutta käynnissä, voi tilassa seurata istuntolähetystä. Kansalaisinfo on suljettu eduskunnan istuntotaukojen aikana eli silloin kun eduskunta ei ole koolla.


title: Kansalaisinfo

text: Kansalaisinfon auditoriossa järjestetään eduskuntatyöhön liittyviä keskustelutilaisuuksia, luentoja, tapahtumia ja teemapäiviä. Tilaisuuksia järjestävät eduskuntaryhmät, kansanedustajat, eduskunnan yksiköt ja kerhot, usein yhteistyössä kansalaisjärjestöjen kanssa. Viikko-ohjelman voi katsoa muun muassa eduskunnan sivuilta. Voi myös liittyä eduskuntatiedotuksen sähköpostilistalle.


title: Pikku-Maattivuono

text: Pikku-Maattivuono () on Barentsinmeren vuono Petsamon kunnan pohjoisosassa Petsamon piirissä Murmanskin alueen luoteisosassa Venäjällä. Vuono sijaitsee Suomen Neuvostoliitolle vuonna 1944 luovuttaman entisen Petsamon kunnan alueella. Pikku-Maattivuono sijaitsee Petsamonvuonon ja Maattivuonon välissä, aivan Petsamonvuonon suun itäpuolella. Vuono on noin kuusi kilometriä pitkä ja sen perukkaan laskee muutama pieni järvi. Pikku-Maattivuonon alueella ei ollut pysyvää asutusta alueen kuuluessa Suomelle, eikä siellä ole asutusta myöskään nykyisin.


title: Suomen Eläinlääkäriliitto

text: Suomen Eläinlääkäriliitto ry. on vuonna 1892 perustettu eläinlääkäreiden ammatillinen etujärjestö. Perustettaessa sen nimi oli Suomen Eläinlääkäriyhdistys. Nimi muutettiin vuonna 1963 kuulumaan Suomen Eläinlääkäriliitto – Finlands Vetrinärförbund.


title: Suomen Eläinlääkäriliitto

text: Eläinlääkäriliitto kuuluu korkeasti koulutettujen palkansaajien ja ammatinharjoittajien keskusjärjestöön Akavaan. Liitossa on jäseniä 2706 joista 462 on opiskelijoita (20.2.2017). Liittoon kuuluu noin 85 prosenttia Suomen laillistetuista eläinlääkäreistä ja merkittävä osa opiskelijoista. Jäsenet työskentelevät eläinten terveyden- ja sairaudenhoidon, eläinsuojelun ja tarttuvien eläintautien vastustamisen parissa. He vastaavat myös elintarvikevalvontaan ja -hygieniaan ja ihmisen elinympäristön terveellisyyden valvontaan liittyvistä tehtävistä.


title: Suomen Eläinlääkäriliitto

text: Suomen Eläinlääkäriliitto määrittelee tehtävänsä seuraavasti: Liiton tarkoituksena on olla yhdyssiteenä liiton jäsenten kesken, toimia eläinlääketieteen ja käytännön eläinlääkinnän edistämiseksi ja eläinlääkintälaitoksen kehittämiseksi Suomessa, valvoa eläinlääkärikunnan ammatillisia, yhteiskunnallisia, taloudellisia ja sosiaalisia etuja sekä edistää muitakin eläinlääkärikunnan yhteisiä pyrkimyksiä.


title: Suomen Eläinlääkäriliitto

text: Liiton esitteessä Eläinlääkärit. Joka päivä. kerrotaan ammatista viiden oikean eläinlääkärin työn kautta. Esite on luettavissa liiton verkkosivulla.


title: Suomen Eläinlääkäriliitto

text: Liiton ylintä päätösvaltaa käyttää Eläinlääkäriliiton valtuuskunta. Valtuuskuntaan kuuluu 30 jäsentä ja kymmenen varajäsentä sekä kaksi opiskelijajäsentä ja kaksi opiskelijavarajäsentä. Kaudella 2017-2019 valtuuskunnan puheenjohtaja on kunnaneläinlääkäri, ympäristöterveysjohtaja Hanna Nurmi Savukoskelta ja varapuheenjohtaja ympäristöterveyspäällikkö, elintarvike- ja ympäristöhygienian erikoiseläinlääkäri Kirsi Sario.


title: Suomen Eläinlääkäriliitto

text:
Hallitus on liiton toimeenpaneva elin. Hallituksen valitsee valtuuskunta syyskokouksessaan. Hallitukseen kuuluu puheenjohtaja ja kuusi jäsentä, joiden tulee olla liiton jäseniä.
Vuonna 2017 hallituksen puheenjohtajana toimii eläinlääketieteen lisensiaatti, valvontaeläinlääkäri Päivi Lahti. Varapuheenjohtajana toimii eläinlääketieteen lisensiaatti Markus Kiili.


title: Suomen Eläinlääkäriliitto

text: Valiokunnat valmistelevat asioita, tekevät aloitteita ja esityksiä hallitukselle ja hoitavat kunkin valiokunnan toimenkuvaan kuuluvat asiat.


title: Suomen Eläinlääkäriliitto

text: Eläinlääkäriliitto julkaisee vuonna 1893 perustettua Suomen Eläinlääkärilehteä, joka on jäsen- ja ammattilehti. Lehti ilmestyy yhdeksän kertaa vuodessa (2017).


title: Suomen Eläinlääkäriliitto

text: Liitto järjestää vuosittain alan suurimman kotimaisen täydennyskoulutustaopahtuman, Eläinlääkäripäivät. Vuonna 2017 tapahtuma pidetään 13.-15. joulukuuta.


title: Suomen Eläinlääkäriliitto

text: Suomen Eläinlääkäriliitto on jäsen eurooppalaisessa eläinlääkärijärjestöjen järjestössä FVE:ssä (The Federation of Veterinarians of Europe) sekä sen alajärjestöissä UEVP:ssä (praktikot), UEVH:ssa (hygieenikot), EASVO:ssa (virkamiehet) ja EVERI:ssä (teollisuus).


title: Tauno Kuosmanen

text: Tauno Kuosmanen (1928–2008) oli suomalainen Nilsiässä asunut yrittäjä, joka tunnettiin Nilsiän öljysheikkinä. Hän tuli tunnetuksi vuonna 1986 televisio-ohjelman "Karpolla on asiaa" ansiosta, jossa Kuosmanen esiintyi öljysheikiksi pukeutuneena. Kuosmanen omisti "Man-Oil-"nimisen yrityksen, joka puhdisti jäteöljyä valmistaen siitä muun muassa voiteluöljyä. Kuosmanen tarjosi puhdistettua öljyään jopa ihmisille lääkkeeksi erilaisiin sairauksiin. Karpon ohjelman esittämisen jälkeen Kuosmanen kiersi varsinkin 1980-luvun lopulla ympäri Suomea esiintymässä ja myymässä Man-Oilin tuotteita kauppojen avajaisissa, messuilla ja markkinoilla. Kuosmasen luona Nilsiässä vieraili myös paljon turisteja näihin aikoihin.


title: Tauno Kuosmanen

text: Kuosmanen asui 1970-luvulla Vesilahdella ja hän oppi öljynpuhdistamisen taidot työskennellessään Lempäälässä 1950–1978 toimineen "Kajomeri Oy":n jäteöljynpuhdistamolla. Kuosmanen perusti oman yrityksensä jo Vesilahdella asuessaan, mutta täyteen vauhtiin öljynpuhdistustoiminta pääsi vasta Nilsiään muuton jälkeen. Kuosmanen käytti jo tuolloin Manoil-tuotemerkkiä, kun taas Kajomeri valmisti jäteöljystä "Meroil"-nimistä voiteluöljyä.


title: Tauno Kuosmanen

text: Kuosmasta syytettiin vuonna 1990 jatketusta petoksesta ja myrkyttämisestä hänen myytyään mineraaliöljyä lääkkeenä. Juuan kihlakunnanoikeus totesi hänet kuitenkin syyntakeettomaksi apulaisprofessori Erkki Väisäsen antaman lausunnon perusteella. Mielentilatutkimuksen mukaan Kuosmanen uskoi muun muassa saaneensa valtiovallalta määräyksen perustaa suuri haaremi, jotta öljynjalostustoiminta ei tyrehtyisi. Kuosmanen jatkoi tämän jälkeenkin öljystä valmistetun ihmeseeruminsa kauppaamista ja väitti sen muun muassa parantaneen AIDS-potilaan viidessä vuorokaudessa. Lääkkeen oli määrä parantaa lukuisia muitakin sairauksia ja vaivoja, kuten syöpä, reumatismi ja eturauhastulehdus.


title: Tauno Kuosmanen

text: Kuosmanen löydettiin kuolleena kotinsa läheltä vuonna 2008.


title: Espanjan parlamenttivaalit 1996

text: Espanjan parlamenttivaalit 1996 pidettiin 3. maaliskuuta. Vaalien voittaja oli kansanpuolue, joka sai 156 paikkaa. Sosialistit joutuivat tyytymään 141 paikkaan. Kansanpuolueen puheenjohtajasta José María Aznarista tuli pääministeri.


title: Nukula

text: Nukula eli sydämenvahvistusyrtti eli ulkomaanviholainen eli rohtonukula ("Leonurus cardiaca") on karvainen, monivuotinen ruohovartinen kasvi, joka kasvaa Etelä- ja Keski-Suomessa harvinaisena viljelyjäänteenä. Eteläisemmässä Euroopassa se on luonnonvarainen kasvi. Suomessa nukulasta esiintyy kaksi alalajia, Lounais-Suomessa ja Pohjanlahden rannikolla vallitsee lännennukula ("Leonurus cardiaca" ssp. "cardiaca"), idässä villanukula ("Leonurus cardiaca" ssp. "villosus").


title: Nukula

text: Nukula voi kasvaa jopa 2 m korkeaksi ja kukkii heinä–elokuussa. Sen lehdet ovat nelisärmäiset ja pehmeäkarvaiset ja vastakkain kiinni kasvin varressa. Alimmissa lehdissä on viisi mutta ylimmissä lehdissä vain kolme liuskaa. Kukat ovat vaaleanpunaiset tai valkoiset ja muodostavat varren yläosaan erillisiä lehtihankaisia kiehkuroita 6–12 kukan ryhminä.


title: Nukula

text: Nukula on lääkekasvi, jonka tarkkaa kemiallista koostumusta ei edelleenkään tunneta. Kasvin kuivattuja latvakukintoja on käytetty rohtona alentamaan verenpainetta ja lievittämään hermostollisia ja toiminnallisia sydänvaivoja. Nukulalla on myös voimakkaasti rauhoittava vaikutus. Nukulaa voi käyttää myös koviin kuukautiskaipuihin.


title: Inscriptiones Graecae

text: Inscriptiones Graecae (”Kreikkalaiset piirtokirjoitukset”; lyhennys "IG") on kattavuuteen pyrkivä kokoomajulkaisu antiikin aikaisista kreikankielisistä piirtokirjoituksista. Sen tarkoituksena on koota ja julkaista kaikki tunnetut antiikin aikaiset kirjoitukset manner-Kreikasta ja Kreikan saarilta. Projektin aloitti alun perin Preussin tiedeakatemia, ja nykyään sitä jatkaa sen seuraaja Berlin-Brandenburgische Akademie der Wissenschaften.


title: Inscriptiones Graecae

text: "Inscriptiones Graecae" -sarjan ensimmäinen nide ilmestyi vuonna 1873. Projektin tarkoitus on jatkaa aiempaa "Corpus Inscriptionum Graecarum" (CIG) -sarjaa, jota julkaisi August Böckh vuosien 1825 ja 1860 välillä. Lisäksi se korvaa aiemman "Corpus Inscriptionum Atticarum" (CIA) -sarjan. Uudet löydökset olivat tehneet julkaisusarjan tarkistamisen välttämättömäksi.


title: Inscriptiones Graecae

text: Julkaisu on rinnakkainen vastaavalle latinankielisten piirtokirjoitusten julkaisulle Corpus inscriptionum Latinarum (CIL), jonka perusti Theodor Mommsen vuonna 1847. Vuosina 1860-1902 julkaisua johti Adolf Kirchhoff, vuosina 1902-1931 Ulrich von Wilamowitz-Moellendorff. Von Wilamowitz-Moellendorff järjesti julkaisutoiminnan uudelleen ja teki sarjasta yhden antiikintutkimuksen merkittävimmistä julkaisuista.


title: Inscriptiones Graecae

text: Toisen maailmansodan jälkeen projekti kärsi rahoituksen puutteesta, ja se pysähtyi joksikin aikaa vuonna 1972. Berlin-Brandenburgische Akademie der Wissenschaften käynnisti sen uudelleen vuonna 1994. Julkaisujen toimittajina ovat toimineet aiemmin mainittujen lisäksi muun muassa Wilhelm Dittenberger, Friedrich Hiller von Gaertringen, Johannes Kirchner, Günther Klaffenbach ja Peter Funke.


title: Inscriptiones Graecae

text: Tähän mennessä on julkaistu yli 50 nidettä, joistakin useampia laitoksia. Yksittäisten nidosten julkaisu on osittain ulkopuolisten tutkijoiden vastuulla, missä tapauksessa akatemia suorittaa lopullisen toimitustyön. Akatemia pitää myös hallussaan piirtokirjoitusten paperikopioita.


title: Inscriptiones Graecae

text: Julkaisusarjassa julkaistaan nykyään vain Kreikan alueelta löydettyjä piirtokirjoituksia. Muilta alueilta löydettyjä kreikankielisiä kirjoituksia julkaistaan muissa sarjoissa, kuten "Inscriptiones Graecae in Bulgaria repertae", "Tituli Asiae Minoris" ja "Inschriften griechischer Städte aus Kleinasien".


title: Inscriptiones Graecae

text: Aiemmin piirtokirjoitukset julkaistiin ilman käännöksiä, mutta uudemmille julkaisuille saksankieliset käännökset kirjoituksista ovat olleet saatavilla projektin verkkosivuilla. Kaikki toimituksellinen aineisto julkaisuissa on perinteisesti latina kielellä.


title: Inscriptiones Graecae

text: Piirtokirjoitukset ovat kuuluneet Suomen Ateenan-instituutin tutkimusalueeseen. Erkki Sironen sai julkaistavakseen myöhäisantiikin attikalaiset piirtokirjoitukset, jotka on julkaistu vuosien 267 ja 500-600-lukujen taitteen välillä. Nide ilmestyi vuonna 2008 (IG II/III, pars V: "Inscriptiones Atticae aetatis quae est inter Herulorum incursionem et Imp. Mauricii tempora").


title: BAE Systems

text: BAE Systems on brittiläinen ase-, turvallisuus- ja ilmailualan pörssiyhtiö. Sen pääkonttori sijaitsee Farnboroughissa, Englannin Hampshiren kreivikunnassa. Sillä on toimintaa ympäri maailman, muun muassa Yhdysvalloissa toimii sen tytäryhtiö BAE Systems Inc. BAE on maailman kolmanneksi suurin ja Euroopan suurin asevalmistaja. Yhtiö muodostettiin 30. marraskuuta 1999 yhdistämällä toisiinsa brittiläiset Marconi Electronic Systems (MES) ja British Aerospace (BAe). Marconi oli General Electric Companyn puolustuselektroniikan ja laivanrakennuksen osasto ja British Aerospace oli Britannian lentokone-, ammus- ja puolustusjärjestelmäteollisuuden yhteenliittymä.


title: BAE Systems

text: BAE Systemsin toiminta on jaettu viiteen liiketoimintaryhmään: Electronics, Intelligence & Support, Land & Armaments, Programmes & Support, International Businesses ja HQ & Other Businesses.


title: BAE Systems

text: BAE Systems Land and Armaments synnytettiin vuonna 2005 yhdistämällä yhdysvaltalainen United Defense Industries (UDI) ja BAE Systems Land Systems. United Defense oli aiemmin ostanut Saabilta Boforsin tykkituotannon joka siirtyi yhdistymisessä BAE Systemsille. Näiden lisäksi yhtiö valmistaa taisteluajoneuvoja ja ohjusten laukaisualustoja. Vuonna 2007 tuotevalikoima laajeni kattamaan muun muassa henkilökohtaiset suojaliivit ja käsiraudat.


title: Gökbelen

text: Gökbelen on kylä Silifken piirissä Turkissa. Vuonna 2010 siellä oli 171 asukasta. Kesäisin kylän väkiluku kasvaa.


title: The F-Ups

text: The F-Ups on yhdysvaltalainen pop-punkyhtye, joka perustettiin vuonna 1999. Yhtye on tullut tunnetuksi muun muassa "NHL 2005" ja "" -peleissä olleesta kappaleesta ”Lazy Generation”.


title: Trambesòs

text: Trambesòs on pikaraitiotiejärjestelmä Barcelonan suurkaupunkialueella Espanjan Kataloniassa. Se yhdistää Badalonan ja Sant Adrià de Besòsin kaupungit Barcelonaan. Siihen kuuluu kolme linjaa, joita merkitään tunnuksilla T4, T5 ja T6. Linjat 1-3 puolestaan kuuluvat Trambaix-järjestelmään. Trambesòs ja Trambaix aiotaan myöhemmin yhdistää suuremmaksi kokonaisuudeksi. Raitiotielinjat on merkitty myös useisiin tuoreempiin metrokarttoihin. Vuonna 2008 kaikkien kolmen Trambesòs-linjan yhteenlaskettu matkustajamäärä oli 7 408 730.


title: Trambesòs

text: T4 on Trambesòs-linjoista ensimmäinen. Se otettiin käyttöön 8. toukokuuta 2004.


title: Trambesòs

text: Seuraavassa on lueteltu linjan pysäkit, joiden yhteydessä on mainittu myös vaihtomahdollisuudet Barcelonan metroon ja Renfen juniin.T5 otettiin käyttöön 14. lokakuuta 2006.


title: Trambesòs

text: T6 otettiin käyttöön 15. kesäkuuta 2008.


title: HMS Princess Royal

text: HMS Princess Royal on ollut viiden Britannian Kuninkaallisen laivaston aluksen nimenä.


title: Kenties

text: Kenties on Tapani Kansan albumi vuodelta 1987.


title: Tõnis Erm

text: Tõnis Erm (s. 1982) on virolainen hiihto- ja pyöräsuunnistaja. Seuratasolla hän edustaa TA OK:ta.


title: Tõnis Erm

text: Ostródan pyöräsuunnistuksen MM-kilpailuissa 2008 Erm voitti pronssia sprintissä. Samana vuonna Nidan EM-kilpailuissa hän voitti hopeaa keskimatkalta ja sprintistä. Farumin ja Kööpenhaminan EM-kilpailuissa 2009 hän voitti viestihopeaa joukkuetovereinaan Lauri Malsroos ja Margus Hallik.


title: Tõnis Erm

text: Hiihtosuunnistuksessa Erm on edustanut Viron maajoukkuetta MM-kilpailuissa vuosina 2004, 2005 ja 2007. Hänen paras henkilökohtainen MM-sijoituksensa on 17. sija sprintistä Moskovan MM-kilpailuissa 2005. Viestissä hän on sijoittunut kuudenneksi Åsarnan MM-kilpailuissa 2004.


title: Johnnie Tolan

text: Johnnie Tolan (22. lokakuuta 1917 – 6. kesäkuuta 1986 Redondo Beach, Kalifornia, Yhdysvallat) oli yhdysvaltalainen Indianapolis 500 -kuljettaja. Hän osallistui kolmeen Indianapolis 500 -kilpailuun kausilla 1956–1958. Hän oli parhaimmillaan 13:s vuoden 1958 kilpailussa.


title: Johnnie Tolan

text: Tolan voitti 45 Midget cars -kilpailua vuonna 1946 voittaen Rocky Mountain Midget Racing Association -mestaruuden. Hän uusi mestaruutensa seuraavana vuonna voittaen 47 Midget-kilpailua. Hän voitti 27 kertaa seuraavana vuonna. Hän voitti vuoden 1950 AAA Midwest -mestaruuden ja ensimmäisen National Midget -mestaruutensa vuonna 1952. Hän voitti myös vuoden 1953 Night Before the 500 Midget -kilpailun. Tolanilla oli erikoinen rituaali joka Midget-kilpailussa, johon osallistui. Hän poltti tupakan lämmittelyn aikana ja käänsi sen ympäri lähtöviivalla ensimmäisellä nopealla kierroksellaan. Hän uskoi saavansa onnistuneen yön, jos osuisi merkkiin.


title: Johnnie Tolan

text: Tolan matkusti vuonna 1964 Australiaan yhdessä Bob Tattersallin ja Jimmy Daviesin kanssa. Hän kärsi selkävaivoista uransa lopettamisen jälkeen.


title: Johnnie Tolan

text: Tolan valittiin vuoden 1988 National Midget Auto Racing Hall of Fameen.


title: Voitko unohtaa

text: Voitko unohtaa on Juhani Markolan viides pitkäsoitto. Se julkaistiin vuonna 1979.


title: Voitko unohtaa

text:
A-puoli
B-puoli


title: Bud Tingelstad

text: Bud Tingelstad (4. huhtikuuta 1928 Frazee, Minnesota, Yhdysvallat – 30. heinäkuuta 1981 Indianapolis, Indiana, Yhdysvallat) oli yhdysvaltalainen Indianapolis 500 -kuljettaja. Hän osallistui kymmeneen Indianapolis 500 -kilpailuun kausilla 1960, 1962–1969 ja 1971. Hän oli parhaimmillaan kuudes vuoden 1964 kilpailussa saavuttaen yhden pisteen. Hän ajoi myös USAC Mestaruusautosarjassa 120 kilpailua vuosina 1960–1971 voittaen kerran vuonna 1966 DuQuoinissa.


title: En hyvästellyt sinua

text: En hyvästellyt sinua on Jamppa Tuomisen kolmas studialbumi. Se julkaistiin vuonna 1979 levymerkillä CBS.


title: En hyvästellyt sinua

text: Albumi ylsi Suomen virallisen listan toiselle sijalle, ja se pysyi listalla yhteensä 21 viikkoa.


title: Labrit

text: Labrit eli landesinpaimenkoira (bask. "Landetako Labrit txakurra") on ranskalainen koirarotu, joka on saanut nimensä Mont-de-Marsanin lähellä sijaitsevasta kotikunnastaan. Se sekoitetaan usein erittäin samankaltaisen ja maantieteellisesti läheisen pyreneittenpaimenkoiran kanssa. Jopa jotkut ranskalaiset paimenet kutsuvat myös pyreneittenpaimenkoiraa ja muita samankaltaisia lammaskoiria nimellä "labrit", mikä vain kasvattaa väärinkäsityksiä.


title: Labrit

text: Labrit on pitkäkarvainen, keskikokoinen paimenkoira, joka muistuttaa paljon pitkäkarvaista pyreneittenpaimenkoiraa. Se on kuitenkin tätä kookkaampi, lyhytkarvaisempi ja pitkäpäisempi, ja sen runko on neliömäinen (ns. "COB"-rakennetyyppi), kun taas pyreneittenpaimenkoiran runko on enemmän suorakaiteenmuotoinen. Pää muistuttaa ruskeakarhun päätä ja korvat ovat joko pystyt tai puolipystyt. Häntä on alasasettunut ja kärjestä kaartunut. Karvapeite on karheaa, vuohenvillan kaltaista ja kuivaa, ja muodostaa niskan ympärille kauluksen. Väritys voi olla musta, tummanharmaa, blue merle tai hiekka (fawn) eri sävyisenä. Säkäkorkeus on 47–55 cm.


title: Labrit

text: Rotu on valpas, eloisa ja rohkea työkoira, jolla on käyttötarkoituksensa takia vielä nykyisinkin villi, väsymätön ja hieman levoton luonne. Se ei arkaile kohdata haasteita paimenen sille asettavan tehtävän saattamisessa päämääräänsä: se on valmis tarpeen vaatiessa jopa loikkaamaan veteen. Se on vieraita kohtaan varautunut ja saattaa olla toisinaan jopa aggressiivinen, mutta omistajaansa kohtaan se on erittäin uskollinen ja rakastava. Sillä on voimakas vastustuskyky erinäisiä sairauksia ja kylmää säätä vastaan, minkä lisäksi se kykenee olemaan syömättä muutamaan päivään muuta kuin ruohoa.


title: Labrit

text: Labritin kotialuetta on Lounais-Ranskan Akvitaniassa Landesin departementissa sijaitseva Labrit-niminen kunta. Se on kuitenkin levinnyt myös kahdelle Pyrénées-Atlantiquesin departementin alueelle, Béarnin tasangoille ja Pohjoiseen Baskimaahan. Tämän vuoksi baskit, joiden kansallisylpeys yltää koirarotuihin asti, väittävät sen olevan osittain myös baskilainen rotu.


title: Labrit

text: Labritin uskotaan polveutuvan mahdollisesti pyreneittenpaimenkoirasta, ja juuri näiden kahden rodun edustaman pitkäkarvaisen, keskikokoisen lammaskoiratyypin arvellaan olevan ranskalaisista paimenkoirista kaikkein vanhin. Päinvastoin kuin tunnetumpi vuoristoon sopeutunut lähisukulaisensa, se on kuitenkin jalostettu paimentamaan tasangoilla. Eräät baskiasiantuntijat uskovat rodun olevan lisäksi läheistä sukua myös baskienpaimenkoiralle.


title: Labrit

text: Vuonna 1922 herra Dhers pani ensi kerran merkille labritin ja pyreneittenpaimenkoiran virheellisen sekoittamisen toisiinsa ja ilmaisi jo tuolloin "L'éleveur"-lehdessä kantansa siitä, ettei kyse ollut yhdestä ja samasta rodusta. Tämän johdosta vuonna 1930 Daxissa pidetyssä vuotuisassa maatalousnäyttelyssä eläinlääkärit Chêne ja Léon Boulet kirjoittivat rotumääritelmän, josta kävivät myös ilmi keskeiset erot pyreneläiseen rotuun. Valitettavasti labritista ei heidän yrityksistään huolimatta kiinnostuttu tarpeeksi eikä sitä ehditty noteerata omana rotunaan, minkä vuoksi se on nykyisin äärimmäisen uhanalainen ellei jopa sukupuuttoon kuollut.


title: Kaupan

text: Cameo Kaupan on suomalaisen Cameon toinen studioalbumi. Se julkaistiin Hi-Hat merkillä numerolla Hilp 128 1978. Albumin on tuottanut Eero Lupari sekä äänittänyt Pekka Nurmikallio.


title: Pommerinpaimenkoira

text: Pommerinpaimenkoira ("pommerscher hütehund") on saksalainen koirarotu.